چەتەکانی داعش شەوان دەچنە گوندەکانی کەرکوک و ڕۆژ بەجێیاندەهێڵن – کوردی – RojNews.News\nچەتەکانی داعش شەوان دەچنە گوندەکانی کەرکوک و ڕۆژ بەجێیاندەهێڵن\n29/02/2020 - 7:18:08 pm\nچوؤرشەممە, 11 أبر 2018 – 11:17\nچه‌ته‌کانی داعش له سنووی که‌رکوک له شه‌واندا دەچنە ناو گوندەکان و هەڕەشە لە گوندنشینان دەکەن، کە ئەگەر نەبنە هاوکاریان دەبێت گوندەکانیان چۆڵ بکەن.\nبەپێی ئەو زانیارییانەی لە گوندنشینانەوە دەست ڕۆژنیوز کەتووە، ماوه‌ی چه‌ند ڕۆژێکه چه‌ته‌کانی داعش بە شەوان دەچنە گوندەکانی (حه‌فته‌غار، فه‌ریق، دارا، مه‌نسور) له سنوری شاره‌دێی داقووق-ی سه‌ر به پارێزگای که‌رکوک و له ڕێگای مینبه‌ری مزگه‌وته‌کانه‌وه داوای هاوکاریی له خه‌ڵک ده‌که‌ن و بە ڕۆژ گوندەکان بەجێدەهێڵن.\nژماره‌ی چه‌ته‌کان 20 بۆ 30 که‌س ده‌بێت، دوو ئوتۆمبێلیان پێیه، بانگەشە دەکەن، کە گوایە پەیوەندییان بە خەڵکی مەدەنییەوە ونییە و ئامانجیان تەنها هێزە ئەمنییەکانە، وتوشیانە”ئه‌و که‌سانه‌ی که هاوکارمان ده‌بن با له گونده‌کان بمێنه‌وه و ئه‌وانه‌ی که هاوکارمان نابن، با گونده‌کان چۆڵبه‌که‌ن”.\nچەتەکان، بە ڕۆژ ده‌چنه سه‌نگه‌ره‌کانی کۆنی هێزه‌کانی پێشمه‌رگه، دوو قه‌ڵای سه‌ربازییان به‌ده‌سته‌وه‌یە و به ئاشکرا چه‌ته‌کان هاتوچۆده‌که‌ن، هه‌روه‌ها چه‌کی قورسی وه‌ک دۆشکه و بیکه‌سیان و ئارپیچیان پێه‌یه”.\nشاندێکی هەرێم دەچێتە بەغدا


لە کۆمپانیای وشە،وشەی کۆمۆنیست قاچاخە! |\n2011/05/25 at 3:35 PM لێدوانێک بنووسە\nشەماڵ علی: ڕۆژی چوارشەممە 18-5، سەعات ٢ی پاشنیوەڕۆ بە کاتی کوردستان، کەناڵی کەی ئێن ئێن هەواڵێکی سەبارەت بە کۆڕێک لە شاری ستۆکهۆڵم بڵاوکردەوە، تیایدا نووسەری ئەم دێڕانە، کە لەگەڵ نووسەر ئیسماعیل حەمەمین لەو کۆڕەدا قسەمان کرد،وەک هەڵسوڕاوێکی بزووتنەوەی گۆڕان ناسێندرا. چ لەلایەن بێژەرەکەوەو چ لە تێکستی ناساندنەکەدا، بە هەمان ناونیشان ناوم هاتبوو. من کە لە دامەزراندنی حزبی کۆمۆنیستی کرێکاریی کوردستانەوە لە ٢٠٠٨ ئەندامی کۆمیتەی ناوەندی ئەو حزبەم، لەو کۆڕەشدا، کە لە دەستپێکردنیەوە وێنەگر و ڕیپۆرتەری کەی ئێن ئێن ئامادەبوون، هەر بەو ناونیشانە خۆم بە ئامادەبووان ناساند. ناوەرۆکی ئەو باسەی کە لەو کۆڕەشدا پێشکەشم کردو لە بڕگەیەکیدا ڕەخنەی قووڵم لە بزووتنەوەی گۆڕان گرت، هیچ بوارێکی بۆ خراپ تێگەیشتنێکی وەها نەدەهێڵایەوە کە من هەڵسوڕاوێکی گۆڕان بم. دیارە ئەوەی کە چۆن کەسێک لە لایەن کەی ئێن ئێنەوە وەک هەڵسوڕاوێکی گۆڕان دەناسێنرێت بۆ خۆی جێگای پرسیاریکی گەورەیە، بەڵام نەک تەنها “هەڵەکە” بەڵکو چاککردنەوەکەشی لە لایەن کەناڵەکەوە پرسیاری لەسەر ئەو هەڵەیە تۆختر کردەوە.\nدیـــــکـــــتاتـــــۆریـــــەت بـــــەبـــــێ دیـــــکـــــتاتـــــۆر\tدەزگای پاراستن باڵەكەی نێچیرڤان بارزانی لەحكومەت دوردەخاتەوە


لە یادی فەرماندەی لێهاتووی گەلەکەمان ، شەهید رەشیدی یەزدانپەنا\nیەک شەممە, 22 خەرمانان 1394\nنووسراوە لەلایەن: ناوەندی راگەیاندنی" RUK"\nراگەیاندروای کومیتەی ناوەندی یەکێتی شۆڕشگێڕانی کوردستان\nبە بۆنەی 35ەمین ساڵوەگەری شەهیدبوونی فەرماندە رەشید یەزدانپەنا\nئەو نەتەوەیەی کە نیشتمانی داگیر کرابێ رۆڵەکانی هەرگیز نابێ شمشێریان بچێتە کاڵان . هەر لەو رۆژەوە کوردستان داگیر کراوە بەرهەڵستکارانی داگیرکەران ، رۆڵە بە ئەمەگەکانی نەتەوە ماف زەوت کراوەەمان رۆژ نەبوو بە دەیان شێرە کچ و شێرە کۆریان لەو رێگایەدا ، رێگای وە دەست خستنەوەی دەسەڵاتی سیاسی و گەیشتن بە سەربەخۆیی و دامەزراندنی دەوڵەتی کوردی ، خوێنی خۆیان خەڵاتی نیشتمان نەکەن .فەرماندە رەشید یەزدانپەنا ، نموونەیەک لەو رۆڵە بر ئەمەکانەی کە لە تەمەنێکی زۆر لاویدا چەکی پیرۆزی بەرگری لە وڵاتی کردە شان بۆ راماڵینی داگیر کەرانی وڵاتەکەی و ، هەر لەو رێگا پیرۆزەشدا گیانی فیدا کرد.\n٣٥ ساڵ لەمەوبەر لە وەها رۆژێکدا ٢١ی خەرمانانی ١٣٦٢ی هەتاوی ، بەرانبەر بە ١٢ سێپتامبری ١٩٨٣ دەستەیەک لە پێشمەرگە گیان لەسەر دەستەکانی کوردستان بەمەبەستی وەشاندنی گورزی پێشمەرگانە لە هێزە داگیرکەرەکان بە فەرماندەیی کاک رەشید یەزدانپەنا ، لە چەند قۆڵەوە چوونە ناو شاری بۆکان ، شاری پێشمەرگە پەروەر ، شاری ئەسعەد حوسێنی ، شاری تاهیر و ئەسعەدی سەیدئەحمەدی ، شاری سوارە مەعروفی ، شاری جەعفەری شەفیعی ، شاری شەرەفکەندی و شاری سەعیدی یەزدانپەنا. لەو هیرشە شۆڕشگێڕانەیەدا کە پێشمەرگەکانی ناوچەی مۆکریان بە فەرماندەیی کاک رەشید کردیانە سەر مۆڵگەکانی جاش و پاسدارانی کۆماری ئیسلامی ئێران پتر لە ٧٠ خۆفروش و پاسدارانی رێژیم کوژران و دەیانی دیکەیشیان لێ بریندار بوون ، ئەم شەرە قارەمانانەیە لە کاتژمێر ١ی پاش نیوەشەو تاکو ٦ی بەرەبەیانی ئەوشەوە درێژەی خایاند و بەدرێژایی شەو سێگۆشەی شاری بۆکان کەوتبوە دەست پێشمەرگەکانی کوردستان، لە هەمان شەری قارەمانانەدا فەرماندەی لێهاتووی دەستە پارتیزانەکانی ناوچەی موکریان کە بەردەوام دڵە بە توانا و پڕ لە هومیدەکەی بۆ کورد و کوردستان لێیدەدا و هەروەک هەمیشە بۆ خۆی هەمیشە دەیگوت تاکوو داگیرکەریک لە وڵاتەکەمان دا مابێت پشوودان بۆ پێشمەرگە رەوا نیە، هەر بەو مەبەستەش شەو نەبوو کە خۆی و هاورێیانی هێرش نەبەنە سەر یەکێک لە مۆڵگەکانی پاسدارانی رێژیم و بەدەیان داگیرکەر بەسزا نەگەیەنن، لەو شەوە پڕ لە دەستکەوتەدا کە شاری بۆکان نوقمی خۆشی سەرکەوتنەکەی کاک رەشید و هاورێیانی بوو و بەو چەشنە شاهیدی دەست و پەنجە نەرم کردنی رۆڵەکانی خۆیان بوون لە گەڵ هێزی عەجەم ، بە داخەوە لە دەسترێژێکی ناجوامێرانەی دوژمندا دڵە گەورەکەی فەرماندەی جێگای متمانەیان لە لێدان دەکەوێت و شەهید دەبێت .\nکاک رەشید یەزدانپەنا ناسراو بە سمکۆ لەو تەمەنە کەمەیدا فەرماندەیی دەیان شەری قارمانانەی لە شارو شارۆچکەکانی رۆژهەڵاتی کوردستان کردبوو.\nکومیتەی ناوەندی یەکێتیمان بەبۆنەی 35ەمین ساڵوەگەری شەهیدبوونی فەرماندەیی بەتوانا ی هێزەکانی پێشمەرگەی کوردستان،\nبراگەورەکەی هاورێ سمکۆ یەزدانپەنا سکرتێری گشتی یەکێتی شۆڕشگێڕانی کوردستان ، کوری گەورەی سەرۆکی سیمبۆلیکی یەکێتیمان (دایە خانم) وێرای هاوخەمی دەربرین بۆ بنەماڵەی شۆڕشگێرەکەی و هاورێیانی درێژەدەری رێبازەکەی ، لە هەمان کاتیشدا پەیمان نۆی دەکەینەوە کە تاکو سەر ، تاکو گەیشتن بە ئاواتەکانی شەهید رەشید و سەرجەم شەهیدانی کوردستان کە گەیشتنە بە سەربەخۆیی و دامەزراندنی دەوڵەتی کوردی ، بۆ ساتێکیش پشوو نەدەین و ، بە بەردەوامی رێبواری ئەو رێگا پیرۆزە بین .\nسڵاو لە گیانی فەرماندە رەشیدی یەزدانپەنا و هەموو شەهیدانی سوورخەڵاتی کوردستان\nبژی کورد پایدار بێ کوردستان کومیتەی ناوەندی یەکێتی شۆڕشگێڕانی کوردستان\n21خەرمانانی 2715کوردی بەرانبەر بە ١٢ سێپتامبری 2015زاینی\nخوێندنەوە 1159 جار\nخوێندنەوە کد خبر: 312\nزیاتر لەم بەشە: « دیداری شاندی حیزبی دیمۆکراتی کوردستانی ئێران لە بارەگای یەکێتیمان لەشاری هەولێر بە مەبەستی بەرینترکردنی خەبات دژی ڕێژیمی ئێران\tراگەیەندراوی كۆمیتەی ناوەندی یەكێتی شۆڕشگێڕانی كوردستان بەبۆنەی 17ی دیسامبر، رۆژی ئاڵای نەتەوەیی »


ئەنجامى تاقيكردنەوەكان بە ئيميڵ دەدرێتەوە بە خوێندكاران - PRESS.ROOM\nئەنجامى تاقيكردنەوەكان بە ئيميڵ دەدرێتەوە بە خوێندكاران\nNews #05, Issue 18, June 2016 | Núcey #05, Jhimarey 18, Mangí 6 Sallí 2016 | نوچەی 5، ژمارەى 18 مانگی 6 ساڵی 2016\nزانكۆى كۆيە ئەنجامى تاقيكردنەوەكانى ساڵى خوێندنى (٢٠١٥ - ٢٠١٦) بە ڕێگەى ئەليكترۆنى بە خوێندكاران دەداتەوە.\nسەرۆكايەتى زانكۆى كۆيە، وێڕاى هيواى سەركەوتن لە تاقيكردنەوەكاندا، ئاگادارى گشت خوێندكاران دەكات كە دواى كۆتايى هاتنى تاقيكردنەوەكان و وادەى ڕاگەياندنى ئەنجامەكان، خوێندكاران دەتوانن لە ڕێگەى ئيمەيڵەكانيانەوە ئەنجامى تاقيكردنەوەكانيان وەربگرنەوە.\nبۆ وەرگرتنەوەى ئەنجامەكان بە ئيمێڵ پێويستە خوێندكار (ئەستۆپاكى) كردبێت و لە كاتى پێدانەوەى ئەستۆپاكى بە بەشەكەى پێويستە ئيمەيڵ و ژمارە مۆبايلەكەى تۆماركردبێت (بينوسێت لە پشتى ئەستۆپاكيەكە)، تاوەكو ئەنجامەكانى بۆ بنێردرێتەوە.\nهەر خوێندكارێك دڵنيا نيە لە وشەى تێپەر و نهێنى (Username & Password)ى ئيمەيڵەكەى، پێويستە سەردانى بەڕێوەبەرايەتى ئايتى بكات لە سەرۆكايەتى زانكۆ بە مەبەستى چارەسەركردنى گرفتەكەى.\nبۆ وەرگرتنەوەى ئەنجامى تاقيكردنەوەكان، پێويستە خوێندكار ئيمەيڵى فەرمى بە فۆرماتى پێناسە كراوى زانكۆى كۆيە بەكاربهێنێت و ئەو ئيمەيڵەى لە تۆمارگاى گشتى، بەشەكەى و فۆرمى ئەستۆپاكيەكەى تۆمار كردبێت.\nئيمەيڵى پەسەندكراوى زانكۆ بە گوێرەى رێنماييەكانى بەڕێوەبەرايەتى ئايتى لە بەردەست دايە (كليك لێرە بكە بۆ خوێندنەوەى ڕێنماييەكان)، هەر خوێندكارێك ئيمەيڵى فەرمى زانكۆ بەكارنەهێنێت، بە پێچەوانەوە ئەنجامەكانى بۆ ڕەوانە ناكرێت.


ناکۆکی دیموکرات و کۆماریـیەکان لەسەر تۆمەتبارکردنی سەرۆک ترامپ\nبە فەرمی تۆمەتبارکردنی سەرۆک ترەمپ بە دوو مادە، هیچ پێناچیت لە ئەنجومەنی سەناتی زۆرینە کۆماری تێپەڕێندرێت، بەڵام ئەوە سیاسەتمەدارانی دیموکراتی رانەگرتوە لە داواکاری توندیان لە سەنەتۆرەکان بۆ ئەنجامدانی ئەوەی دیموکراتەکان بە کارێکی دروستی دەبینن کە ئەویش خۆی لە تۆمەتبارکردنی سەرۆک ترەمپدا دەبینێتەوە.\n" ئادەم شێف" ی کۆنگرسمانی دیموکرات و سەرۆکی کۆمیەتی هەواڵگری لە ئاماژەکەی رۆژی پێنچ شەممە بۆ ئەنجومەنی سەنات گوتی؛ ئەگەر راستی گرنگی نەبێت ئەوا ئێمە فەوتاوین.\nدیموکراتەکان کەیس لە دژی سەرۆک ترەمپ پێشکەش دەکەن و دەڵێن ترەمپ زیادەڕەوی لە دەسەڵاتی سەرۆکایەتی خۆیدا کردوە و هەروەها تەگەرە خستەن بەردەم هەوڵەکانی کۆنگرس بۆ لێکۆڵینەوە کردن لە ئۆکرانیا پەیوەست بە تێوەگلانی لە هەڵبژاردنی سەرۆکایەتی ئەمەریکادا.\nجێڕڵد نادلەر ؛ بەرێوەبەری پرۆسەی ئیمپیچمێنتی سەرۆک ترەمپ لە خانەی نوێنەران گوتی ؛ قسەکەی ترەمپ کە دەڵێت ناتوانرێت بە هۆی خراپی بەکارهێنانی دەسەڵاتی سەرۆکایەتی ئیمپیچ بکرێت ، ئەوە قسەیەکی بێواتای مەترسیدارە.\nجێڕڵد نادلەر سەرۆکی کۆمیتەی دادوەری خانەی نوێنەران رۆژی پێنج شەممە دەستی بە دووەم رۆژ لە کەیسی پێشکەشکراوی دیموکراتەکان کرد لەمەڕ دادگایکردن سەرۆک لە سەنات ، واتە لەو شوێنەی کە 100 سەنەتۆر دواتر بڕیار دەدەن لەسەر ئەوەی کە ئایا سەرۆک تاوانبارە یان بێتاوانە.\nجێڕڵد نادلەر گوتی سەرۆکێک کە وایببینێت دەسەڵاتی خۆی بێسنوورە، ئەمە بە ئاشکرا هەڕەشەیە لەسەر هاوڵاتیان . ناوبراو سەرۆک ترەمپ ی تۆمەتبارکرد بە خراپی بەکارهێنانی دەسەڵاتی سەرۆکایەتی و بە خیانەتکردن لە وڵات و گەندەڵی لە هەڵبژارندیدا واتە لەو پیلانەی کە ناکرێت لێی خۆشبیت ، نادلەر دەڵیت هەموو ئەمانە دەگەنە ئاستی بنەمای دەستوری پەیوەست بە تاوانی گەورە و رەفتاری نابەجێ و لابردنی لەدەسەڵات. هاوکات گوتیشی ئەم کارانەی ترەمپ ئەنجامی داوون هەڵەن و نایاسایین و گوتیشی هەموو 44 سەرۆکەکانی پێش سەرۆک ترەمپ بەم کارەی توشی ئەوپەڕی خورپە و داچڵەکان دەبن.\nجێڕلد نادلەر گوتی خراپی بەکارهێنانەکانی سەرۆک ترەمپ بۆ دەسەڵاتی سەرۆکایەتی تەنانەت سەرۆکی ئەو سەردەمە " نیکسن" شەرمەزار دەکات ، ئەو سەرۆکەی سەردەمی ساڵانی حەفتاکانی سەرۆکایەتیەکەی گەندەڵی تەنیبووی، هەربۆیە بەرلەوەی تۆمەتبار بکرێت خۆی لە شەرمەزاریدا دەستی لە پۆستی سەرۆکایەتی کێشایەوە.


وێنه‌یه‌كی بلێر كاردانه‌وه‌ی عێراقییه‌كانی لێده‌كه‌وێته‌وه\nبهگوێرهی ههواڵێك تۆنی بلێر، وێنهیهكی خۆی بڵاوكردهتهوهوه، كه تیایدا لهتهنیشت بیره نهوتێكی سوتێنراوهوه رهسمی گرتووه و پێدهكهنێت، ئهوهش لهكاتێكدایه عیراقییهكان بهچاوی داگیركهر دهیانڕوانییه سوپای بهریتانیا و پێیان وایه ژێرخانی ئابوری وڵاتهكهیان له چهند ساڵی رابردوودا بهتهواوی پهكی كهوتووه.\nله یهكێك له سهردانهكانیدا بۆلای سهربازه بهریتانیهكان له عیراق، تۆنی بلێر، سهرۆك وهزیرانی پێشوی بهریتانیا به مۆبایلهكهی خۆی رهسمێكی گرتووه و له پشتیهوه بیره نهوتێكی سوتێنراو دهردهكهوێت و لهكاتی وێنهگرتنهكهدا بلێر پێدهكهنێت. پاش ئهوهی دهسهڵاتی بهعس لهساڵی 2003دا لهلایهن سوپای ئهمریكا و بهریتانیا و وڵاته هاوپهیمانهكانیانهوه روخێنرا،\nدواتر ئهو هێزانه خۆیان وهكو داگیركهر ناساند و شهڕ و پێكدادان لهگهڵ ئهو هێزانهدا دهستیپێكرد و ژێرخانی ئابوری وڵاتهكه داتهپی و بهشێكی زۆری كێڵگهكانی نهوتی عیراق تهقێنرانهوه و هێڵهكانی بۆری نهوت تێكدران و زیانه ماددی و گیانییهكان رۆژ بهڕۆژ له بهرزبونهوهدان،\nئهگهرچی دهسهڵاته داپڵۆسێنهرهكهی بهعس له عیراقدا كهوت و سهرانی ئهو دهسهڵاته لهسێداره دران و خرانه زیندانهوه. ئهو وێنهیه 10 ساڵ لهمهوبهر گیراوه و له چهند رۆژی رابردوودا له گهلهری (Imperial War Museum) له باكوری شاری مانشسهر لهگهڵ 70 وێنهی دیكهی جهنگدا خرانهڕوو.\nڕێکه‌و 2013-10-16 15:09:35\nبه‌شی ( ڕاپۆرت و لێکۆڵینه‌وه )


لوقمان غەفوور : راپۆرتەکەی وەزارەتی دەرەوەی ئەمریکا درۆیە؟! – WTARIKURD\nوەزاەرتی دەرەوەی ئەمریکا رۆژی 28/2/2014 لەراپۆرتی ساڵانەی خۆی لەسەر رەوشی مافی مرۆڤ بەگشتی ، بە 64 لاپەڕە ، هەناو و ناو دڵی عیراق و هەرێمی کوردستانی هێنایە دەرەوە و خستیە بەردەمی سەرکردەکانی ئەم وڵاتە ، منیش بەو سەرکردانە دەڵێم چاوەڕوان بن چەند هەفتەیەکی تر راپۆرتێکی توندتری هیومان رایتس وۆچ دێتە بەردەمتان و وەڵامی ئەوەیان چۆن دەدەنەوە .\nلەوانەیە وەک بەشە مرۆییەکەی ، دڵگران بین بەو دۆخەی مافی مرۆڤ کە لەعیراقدا بەرێدەکرێت ، بەڵام کە راپۆرتەکە دەخوێنیتەوە لەبڕگەکانیدا ناوی کوردستان بەو بەر بڵاوییە لەسەر خراپی مافی مرۆڤ و بەتایبەتی ئازادی را دەربڕین و رۆژنامەگەریی و بوونی میلیشیای دەرەوەی هێزی پێشمەرگە و ئەمنییەکانی پارتی و یەکێتی، پێمان دەڵێت دوای 22 ساڵ ئەمە ئەو دۆخەیە کە خەڵک لێی دەترسێت .\nلەسەروو ئەم قسانەوە ئەوەی منی تووشی سەرسوڕمانێکی تر کرد، ناسەلیقەیی میدیای کوردی بوو بەرامبەر ئەو راپۆرتە و نەیانتوانی وەک کەرەستەیەکی میدیای سوودی گەورەی لێوەرگرن ، تەنیا چەند ناوێکی رۆژنامەنووسیان ریز کرد کە پێشێلکارییان بەرامبەر کراوە و پێشتر میدیای کوردی قسەی لەسەر کردوون ، ئەگەرنا ئەوەی لەمیدیای کوردی لەسەر راپۆرتەکەی وەزارەتی دەرەوەی ئەمریکا بڵاوبۆوە 1 بۆ 100 زانیاری ناو راپۆرتەکە نییە و ئەوەشی کە حکومەتی هەرێم وەڵامی دایەوە تەنیا وەڵامی ئەو 1 بۆ 100 بوو کە میدیای کوردی بڵاویکردەوە ، لەمەوە بۆم دەرکەوت کە میدیای کوردی بەتایبەتی میدیای ئەهلی چەند دەستەوسان و کەمدەسەڵاتە وەک ئەو کرێکارە نەشارەزایەیە کە لم و چیمەنۆ و ئاوێکی باشی بخەیتە بەردەست و نەزانێت جەبلەیەکی جوانت بۆ دروست بکات و وەستاکەی بەدەستییەوە ماندوو ببێت ، لەکاتێکدا ئەو 64 لاپەڕەیە پڕە لەرووداوی سەیر و سەمەرەیە لەعیراق و هەر دێڕێکی لەسەر هەرێمی کوردستان دەست بۆ بەریت راپۆرتێکی رۆژنامەوانی تەواوی تێدا دەردەچێت .\nلەسەروو ئەوەوە ئەوەی کە نیگەرانییەکی بێوێنەی پێوە دیارە لەهەموو بڕگەکاندا کە باس لەهەرێمی کوردستان دەکات و دەڵێت هەرێمی کوردستان بەرابەرایەتی پارتی دیموکراتی کوردستان و یەکێتی نیشتمانی کوردستان، ئەم تای تەرازووەی ئەمریکا و هاوسەنگکردنی ئەم دوو هێزە لەپێشێلکارییەکاندا ، زیانێکی گەورەیە بۆ یەکێتی و باجدانی یەکێتییە بۆ بەشی زۆری هەڵەکانی پارتی .\nلەلایەکی ترەوە ئەوەی کێشەکانی ئەم هەرێمەی زیاتر شێواندووە و کردوویەتی بەقوربانی سیاسەتی چەوتی حزبایەتی ئەوەیە لەبری ئەوەی سەرکردایەتی پارتی و یەکێتی چەکوشێک بگرن بەدەستیانەوە و وەک ئەو وەستایەی ئۆتۆمبێلێکی لێدراوی دەچێتە بەردەست، دەست بکات بەچاککردنەوەی لێدراوەکانی، بەپێچەوانەوە ئەوەندەی تر ئەیکێشێت بەدار و دیواردا ، لەبری ئەوەی کەموکورتییەکانی ناو راپۆرتەکە تەتەڵە بکەن و لەوردوو درشتی بکۆڵنەوە و بیخەنە ژێر مایکرۆسکۆبی چاکسازی کەچی بەڵگە دەهێننەوە کە راست نییە ، بەبیرمە لەماوەی ساڵانی رابردووشدا کاتێک لەرۆژنامەی کوردستانی نوێ بەرپرسیارێتیم هەبوو ، هیومان رایتس وۆچ و ئەمنیستی ئینتەرناسیوناڵ راپۆرتی ساڵانەی خۆیان بڵاودەکردەوە ، بەهەمان دەروونی هیلاک و تەنگەنەفەسییەوە حکومەتی هەرێم و بەتایبەتی پارتی وەڵامی دەدایەوە وەک ئەوەی تۆفانێک بێت هەڵیکردبێت و دوای هێوربوونەوەی ئەو تۆفانە ئیتر ئارام بوونەوە بەرۆکی ئەو شوێنە بگرێت، بێئەوەی هەست بەخۆیان بکەن ، ئەبێت ئەمان کەموکورتییەکان و کەلێنی نێو راپۆرتەکە چاکبکەن نەک بەڵگە بێننەوە بۆ خاڵ بەخاڵی نێو راپۆرتەکان .\nبڕگەیەکی تری خاڵی وەرچەرخان لەراپۆرتەکەی وەزارەتی دەرەوەی ئەمریکا ئەوەیە کە ئەمریکا دۆستە دێرینەی کورد بۆ یەکەمین جارە بەو شێوەیە رەخنە لەحکومەتە کوردییەکە بگرێت و هۆشدارییەکی جددی ئەمریکا بێت بۆ هەرێم و بەنائاشکرایی بەسەرکردەکانی ئەم هەرێمە دەڵێت ، ئاگادار بن لەوەدەچێت هەرێمی کوردستان شوێنێک نەبێت بۆ گەشەکردنی مافەکانی مرۆڤ ، لەکاتێکیشدا کاتێک حکومەتی هەرێم وەڵامی راپۆرتەکەی دایەوە ، ئەوا هاووڵاتیانی کوردستان دەکەونە بەر دوو ئەگەری قسەکردن لەسەر راپۆرتەکە ، ئەگەر ئەمریکا دۆستی کوردە بۆچی راپۆرتێکی ئاوا دەنوسێت ، ئەگەر دۆست نییە بۆ وا شانی خۆتان خستۆتە بەردەستی ؟.\nئەمریکا کە راپۆرتەکەی بڵاوکردۆتەوە خۆی داماڵیوە لەدۆستایەتییەکی پڕ موجامەڵە و سیاسییەکی کوردانە، بەڵکو مافی مرۆڤی لەهەموو شتێک لا گرنگترە لەم ناوچەیە ، ئەو نایەوێت هەرێمێک دروست بکات کە بنەماڵەیەک ژیانی سیاسی بەرێوەبەرێت ، ئەو دەیەوێت ئەوەی هەیە لەسەر زەمینەی سیاسی هەرێم مرۆڤەکان ئازادی رادەربڕینیان هەبێت بەو شێوەی ئەو تێی دەڕوانێت نەک پارتی و یەکێتی ، بەشێوەیەک ئەگەر لەوەی وڵاتی ئەمریکا زیاتر نەبێت کەمتر نەبێت ، کەواتە ئەگەر وانەبێت هاووڵاتییەکی ئاسایی ئەم هەرێمە هەقیەتی بەبەرپرسان بڵێت :” ئەرێ راپۆرتەکەی وەزارەتی دەرەوەی ئەمریکا درۆیە ؟”\nسەلام سەعید : بۆ ٨ مارت ، ڕۆژی ژنان .


خولی پلە یەکی ئیسپانیا - ڕیاڵ سۆسیداد vs مالەگا - Soccer - Yariga - Results, fixtures, tables and statistics\nدێپۆرتیڤۆ ئالاڤێس vs. لاس پاڵماس گێتافی vs. ئێیبار ڕیاڵ مەدرید vs. سێڤییا دێپۆرتیڤۆ لا کۆرونا vs. لێگانێس ڤالێنسیا vs. سێڵتا ڤیگۆ ڕیاڵ سۆسیداد vs. مالەگا ڕیاڵ بێتیس vs. ئاتلەتیکۆ مەدرید لێڤانتی vs. ئاتلەتیک بلباو ڤییاڕیاڵ vs. بارسێلۆنا ئێسپانیۆل vs. گیرۆنا\nڕیاڵ سۆسیداد vs مالەگا 0-2\n58' گ. کاسترۆ (G)\n'86 بۆ Álex Mula\n'73 بۆ Jon Bautista\n'53 بۆ Y. En-Nesyri\n'46 بۆ Igor Zubeldía\n'78 بۆ Javi Ontiveros\n'46 بۆ زوروتوزا\n'53 بۆ A. Peñaranda\n'65 بۆ A. Januzaj\n'73 بۆ Willian José\n'78 بۆ کێکۆ\n'86 بۆ Borja Bastón\n11 گ. کاسترۆ 9' 58'\n22 پ. بایسێ\n5 Igor Zubeldía بۆ زوروتوزا 46'\n7 خوانمی بۆ A. Januzaj 65'\n21 Jon Bautista بۆ Willian José 73'\n25 Andrés Prieto گ\n17 Javi Ontiveros بۆ کێکۆ 78'\n26 Y. En-Nesyri بۆ A. Peñaranda 53'\n28 Álex Mula بۆ Borja Bastón 86'\n20/01/19 PRD ڕایۆ ڤایۆکانۆ - ڕیاڵ سۆسیداد زانیاری زیاتر لەسەر ئەم یارییە\n11/11/18 SED سپۆرتین گیخۆن 2 - 2 مالەگا بینینی ڕووداوەکان زانیاری زیاتر لەسەر ئەم یارییە\n06/01/19 SED مالەگا - ڕێوس دێپۆرتیو زانیاری زیاتر لەسەر ئەم یارییە


دەروونێ دەسەلاتێ (!) : چاوی گەل\nنوسەر : نیچیرفان ز لەبەرواری : ئازار - 2 - 2021\nدەسەلاتێن ل سەر بنەمایی دیموکراسی نەهاتی دامەزراندن دبیتە دەزگەهەك ل سەر ترس و گەفەیان هەبوونا خو بەردەوام دکەت ،ئەڤ گەف و ترسە دێتە بکارئینان داکو دەسەلات بەردەوام بیت بو فەرمانی کرنا هاونیشتمانیان و روژانە دەزگایێن میدیایێن ل سەر دەسەلاتێ سەدان زانیاری نە دروست بەلاڤ دکەن ، ل دەمێ کارتا ترس و گەفەیان دێتە شکاندن ل دەروونێ کومەلەکا هاونیشتمانیان دا وی دەمی دا دەسەلات هەر جورە هێزەکی بکاردئینیت بو دروستکرنا دیاردا هێژموونی .\nدیاردا هێژموونی سیستەمەکێ دا زالبوونا هێزەکێ یە ل سەر هێزەکا دی ب شێوەیەکێ کەسێن ژێر دەست ڤێ زالبوونێ داخازانە قەبول بکەن مانا هەڤسەنگینا دیاردا هێژموونی ترس و گەفەیە ، بو نمونە ئەگەر سەگەکی هێرش کر سەر پشیکێ و پشیکێ دەرفەت نەبیت خو رزگار بکەت وی دەمی پشیك ب هەمی هێزا خوو هێرشێ بو سەگی دکەت و سەگ دترسیت و توندرەوتر دبیت، وەکو ڤێ نمونێ دا هاتی دیارکرن داکو دەسەلات نەهێتە وی رادەی ترسێ ژ هاونیشتمانیان بکەت شێوازێن ترسێ دگەل شێوازین هێژموونی پێکڤە بکاردئینیت .\nشیشرون دەروونێ رێڤەبرنا سیاسەتمەدارێ روما مارک ئەنتونی ڤی شێوەی پێناسە دکەت : Oderint dum metuantمانا `بهێلە نەفرەتێ ژ مە بکەن بەس بترسن` ، ل هەر چاخەکی دەسەلات بو دەسەلاتدارێن نە دیموکرات هونەرێ بەردەوام دانا ترس و گەفەیان بوویە ل سەر هاونیشتمانیان ، سەیرترین لایەنێ مێژوویێ یە دگەل گورینا چاخان هەر تشتەك دێتە گورین ، بەلێ کریار ناهێتە گورین ، روژامەدا ل هەرێما کوردستانێ دووبارەکرنا ترسا شەرێ براکوژی و ترسا هێزبوونا رێکخراوێن تێروری و ترسا ژ دەست دانا قەوارێ هەرێمی بوویە پەیڤێن روژانە بەرپرسێن دەسەلاتێ یان زیندانکرنا روژنامەڤانان ب دادگەهێن کومێدی و هێرش کرنا سەر پەرلەمانتەران ئەڤە نیشانێن ترسا دەسەلاتدارانە .\nسروشتێ دەسەلاتدارێن نە دیموکراتە خو ل پشت سەدان چەکداران ڤەشێریت ، چونکی بەردەوامی ترسا دەست دانا دەسەلاتێ هەیە و ئەڤ ترسە دبیتە ئەگەری ئەڤ جورە دەسەلاتدارانە پیڤەرا شدەتێ زورتر بکەن و ب زورترکرنا شدەتێ ترسا دەسەلاتان ب رێژەیی زورتر دبیت ، دەمی ئەوا دەسەلاتدارێن نە دیموکرات ژێ دترسیت دبیتە راستیەك کو ئەو راستیەکە ژلایێ دەسەلاتداران ناخوازیت بێتە ڤەدیتن .


“کێ و چ رێبازێک دەبێ قوتابخانەی کۆمەڵە بێ” / هیدایەت قادری – زاگرۆس پۆست\nماڵەوە / وتار / “کێ و چ رێبازێک دەبێ قوتابخانەی کۆمەڵە بێ” / هیدایەت قادری\n“کێ و چ رێبازێک دەبێ قوتابخانەی کۆمەڵە بێ” / هیدایەت قادری\nسێ شه‌ممه 30 ئایار 2017\tوتار 148 جار خوێنراوه‌ته‌وه\n۹ ی خەرمانان لە مێژووی کۆمەڵە و بزووتنەوی شۆرشگێرانەی کوردستاندا، بۆتە رۆژێکی مێژوویی و لە لایەن خەڵکی کوردستان بە گشتی و کۆمەڵەوە بە تایبەتی رێزی لێدەگیرێ.لەم رۆژەدا بزووتنەوەی چەپ و سۆسیالیستی لە ئێران و کوردستان یەکێک لە کارامەترین و لێهاتووترین رێبەرانی خۆی لە دەست دا، بۆ کوردستان ژان و خەسارەکە سەت هێندە کاریگەر و جەرگبڕتر بوو.\nکاک فواد، ناوێک کە دواتر بوو بە وێردی سەرزاران و بە سەدان و هەزاران کۆرپە لە خۆشەویستی ئەم مرۆڤە مەزنە ناوی “فواد”یان لێنرا.ماوەیەکی کورت ،بەڵام پڕ بایەخ،کاریگەر،شوێندانەر،داهێنەر و پڕ دەسکەوت لە کارنامەی کاک فواد دابووە.زانکۆ ،زیندان،دامەزراندی کۆمەڵە و دەور و نەخشی سەرەکی کاک فواد و دواتر رێبەریی کردنی خەباتێکی سیاسی و کۆمەڵایەتی و جەماوەری ، مەجال و دەرفەت یان نەدا ئەم بیرمەندە ساتیک وچان بدات و بەرهەمی فیکری و قوتابخانەی زۆڵاڵی بیر و ئەندێشەی زیاتر بنوسێ و ببنە مانیفێست و رێنمای خەباتی جەماوەری. ببنە یاسای ژیانی ئینسانی ،ببنە پێوانەی ئازادی ،دێمۆکراسی ،سکۆلاریزم ،بەرابەی ژن و پیاو و یاسا و بیری گەیاندنی مرۆڤ بە لوتکە بن .\nبە داخەوە کەمتر لە یەک ساڵ دوای ئازاد بوونی لە زیندان گیانی بەخت کرد.بەڵام لەم ماوە کورتدا کاک فواد بەهرە و توانا و شەمی رێبەریی خۆی وەک سیاسەتمدارێکی عەینی و واقیعی و جەماوەری نیشان داوە و ئێستاش بیر و ئامانج و رێبازی، چرای رێنوێنی خەباتی بەش مەینەتان و چەوساوەکانە.ئەمەش لە “دانش” و”بینش”ی کاک فواد و پراکیتیزە کردنی بیر و بۆچوونەکانی لە ناو جەماوەرەوە سەرچاوەی گرتووە.خەڵکی و خاکی بووە،ڕایەڵ و پۆی کۆمەڵگای بە باشی ناسیوە،جەماوەر و کۆمەڵانی خەڵک لە روانگەی کاک فواد دا سەرچاوەی سەرەکی جوڵە و گۆران بوون و خۆی رێبەر و پێشەوای راستەقینەی خەڵکەکەی بووە.لە قۆناغی زیندان رێ خستنی مانگرتنی گەورە و بە سەرکەوتن گەیاندنی بۆ داکۆکی لە ویست و داوای زیندانیان و رێبەری کردنی ،سیمای رێبەرێکی بوێر و جێ متمانەی پێ بەخشیوە.دارێژەر و نوسەری ویست و داخوازییە هەنوکەیی و درێژماوەکانی زیندانیان بووە و ورد و خاڵ بە خال فۆرمۆلەی کردووە و کردویەتی بە ویست و داخوازی هەمووان.دامەزراندنی کۆمەڵە و کردنی بە حیزبێکی جەماوەری و خۆشەویست لە باوەر بە سازماندان و رێکخستن و باوەر بە هێزی جەماوەریی کاک فوادەوە سەرچاوەی گرتووە.پێکهێنانی یەکێتی جوتیاران و رۆڵی لە دیفاع لە هەژاران و زەحمەتکێشان لە بەرانبەر زۆر داری ئاغا و دەرەبەگەکان،رێ خستن و رێبەریی کردنی کۆچی مێژوویی مەریوان وەک یەکەم نموونەی خەباتی شارستانی و مەدەنی و لە هەمانکاتدا بۆ لێک هەڵپێکانی خەباتی شار و شاخ ،دەوری گرنگ لە هەیئەتی نوێنەرایەتی خەڵکی کورد بۆ دانوستان لە گەل رژێم، سازماندانی بزووتنەوەی خۆراگری خەڵکی کوردستان لە بەرامبەر هێرشی کۆماری ئیسلامی و بە فیتوای خۆمەینی چەند نموونە لە کاری گەورە و داهێنەر و شاکاری ئەم مرۆڤە خاوەن بیرە بوون.ئەمانە کاک فوادیان کردووە بە قوتابخانەیەکی فکری و رێبەریی کە ئێستاش دەبێ ئەم قوتابخانەیە کانگا و سەرچاوەی فێر بوونمان بێت.\nهەر کام لەم کارانەی سەرەوە و بۆ وێنە کۆچی مێژوویی مەریوان و راکێشانی پشتیوانی لە شارەکانی تر بۆ ئەم رووداوە جێگای لێکۆلینەوە و توێژینەوەی ئاکادێمیک و پسپۆرانەیە.”خلق کرد در بوتە آزمایش”نیشانەی رەچاو کردنی سیاسەتی”رئال پلیتیک”لە لایەن کاک فوادەوە بووە.کۆمۆنیستێک کە لێکدانەوەی تایبەتی لە هەومەرجی تایبەت بووە.” اكثريت روشنفكران و انديشمندان، بدين خاطر به موفقيت دست نيافته اند كه ضرورت هاي عصر خود را نشناخته و زمان و مكان را برای ارائه يا طرح تئوری خويش، به خوبي انتخاب نكرده اند “.(کاک فواد).\nبۆشایی نەبوونی کاک فواد لە ناو بزووتنەوەی چەپ و عەداڵەتخواز لە کوردستان بە گشتی و لە ناو کۆمەڵە بە تایبەتی حاشا هەڵنەگرە و نکۆڵی لێناکرێت.بێ گومان ئەگەر کاک فواد زیندوو دەبوو بزووتنەوەی خەڵکی کورد و تایبەتەن کۆمەڵە ئاراستە و چارەنووسێکی تری دەبوو. لە ساڵرۆژی گیان لەدەستدانی دا رێز لە یادی ئازیزی دەگەرین و دەلێین “شۆرش بێ فواد سەر دەکەوێ بەڵام بە بێ ئامانج و ورەی ئەو سەرناکەوێ”. ناو و یاد و رێبازی هەر دەم زیندووە.


لەباربردنی منداڵ لە هەرێم ’’قەدەغە دەکرێت’’\nبە یەک مەرج نەبێت\n2020.09.07 - 16:51\nلیژنەى تەندروستيي پەرلەمانى کوردستان بۆچوونى خۆى لەبارەى پرسی لەباربردنى منداڵ لە چوارچێوەى پێشنیازه‌یاسای ماف و ئه‌ركی نه‌خۆش یەکلاکردەوە و بەکۆى دەنگ بڕیاری دا قەدەغە بکرێت و لەحاڵەتى تایبەتدا رێگەى پێبدرێت.\nئەو بڕیارەى لیژنەکە لە کۆبوونەوەى ئەمڕۆیدا درا کە نوێنەرانی لیژنەی ئەوقاف و کاروباری ئاینیی پەرلەمان و نوێنەری وەزارەتی تەندروستیش تێیدا بەشداربوون.\nبەپێی ماڵپەڕى پەرلەمانى کوردستان، لە کۆبوونەوەکەدا گفتوگۆکراوە لەسەر مادەی حەوتەمى پێشنیازه‌یاسای ماف و ئه‌ركی نه‌خۆش له هه‌رێمی كوردستان کە باس لە له‌باربردنی كۆرپه‌له له‌لایه‌ن ئافره‌تی دووگیان له‌كاتی نه‌خۆشیدا ده‌كات ئه‌گه‌ر هاتوو مەترسی بۆ سەر ژیانی دایکه‌كه دروست بکات.\nئاماژە بەوەشکراوە، دوای گفتوگۆی نێوان بەشداربووانى کۆبوونەوەکە بەدەنگی زۆرینه‌ی ئامادەبووان ڕای لیژنەكه لەسەر مادەکە له راپۆرتی لیژنه‌ی تایبه‌تمه‌ند جێگیركراو ئاراستەی سەرۆکایەتیی پەرلەمان کرا.\nناوەرۆکى ماددەکە بریتییە لەوەی "لەباربردنی منداڵ قەدەغەیە تەنھا لەکاتی ھەبوونی مەترسی لەسەر ژیانی دایکی منداڵەکە، بۆ سه‌لماندنی ئەمەش پێویستیی بەڕاپۆرتی پزیشکی ھەیە و دەبێت ڕاپۆرتەکە لە دامەزراوەیەکی تەندروستیی حکومییەوە بێت و پینج پزیشکی پسپۆڕ واژۆیان لەسەری کردبێت".\nله دانیشتنی پێشووى پەرلەماندا كه له ڕۆژى 3ی ئەیلولی 2020 به‌ڕێوه‌چوو، له‌كاتی خوێندنه‌وه‌ى دووه‌مى پێشنیازه‌یاساكه سه‌رۆكی په‌رله‌مان بۆ پێدانی ده‌رفه‌تی زیاتر به‌لیژنه‌ی تایبه‌تمه‌ند بۆ ئه‌نجامدانی كۆبوونه‌وه له‌سه‌ر ئه‌و ماده‌یه له‌گه‌ڵ كه‌سانی پسپۆڕ له‌و بواره‌و مامۆستایانی ئاینی كۆتایی به‌دانیشتنه‌كه هێنا.\nهەواڵگری عێراق وردەکاریی دۆسیەى هەڕەشەکردنى لە منداڵە ئاوارەکە ئاشکراکرد\n2020.09.18 - 21:15\nکاریگەرییەکى ’’پێشبینینەکراوى’’ کۆرۆنا لەسەر منداڵان دۆزرایەوە\n2020.09.14 - 23:50\nمیدیاى فەرمى عێراق: داوادەکرێت هەڵمەتى لێدان لەسەرە گەورەکانى گەندەڵى کوردستانیش بگرێتەوە\n2020.09.22 - 09:58\nسێ سەرۆکایەتییەکەى عێراق ڕێککەوتن لەسەر بەکارهێنانی کارتی بایۆمەتری لە پڕۆسەی دەنگداندا\n2020.09.21 - 23:45


پەیامی کورد … کاسترۆ وازی لە سەرۆکایەتی پارتی کۆمۆنیستی کوبا هێنا\nسه‌رۆكی پارتی فه‌رمانڕه‌وای كوبا ده‌ستبه‌رداری پۆسته‌كه‌ی بوو، پێشبینیش ده‌كرێت سه‌رۆكی ئێستای ئه‌و وڵاته جێگه‌كه‌ی بگرێته‌وه.\nرائول كاسترۆ سه‌رۆكی پارتی كۆمۆنیستی فه‌رمانڕه‌وا له كوبا له میانی وتاری ده‌ستپێكردنی هه‌شته‌م كۆنگره‌ی حزبه‌كه‌ی رایگه‌یاند، ده‌ستبه‌رداری سه‌رۆكایه‌تی ئه‌و حزبه ده‌بێت. وتیشی، ئه‌ركی خۆی به‌جێگه‌یاندووه و دڵنیایه له داهاتووی كوبا.\nهه‌رچه‌نده كاسترۆی ته‌مه‌ن ٨٩ ئاماژه‌ی به‌وه‌نه‌كردووه، كه پشتیوانی له كێ ده‌كات بۆ بوونی به سه‌رۆكی پارتی كۆمۆنیست، به‌ڵام ماوه‌یه‌ك به‌ر له‌ئێستا ناڕاسته‌وخۆ پشتگیری له میگڵ دیاز كانل سه‌رۆكی ئێستای كوبا كردبوو بۆ گرتنه‌ده‌ستی سه‌رۆكایه‌یت پارتی فه‌رمانڕه‌وا.\nرائوڵ كاسترۆ برای فیدڵ كاسترۆ سه‌رۆكی پێشووتری كوبایه و ساڵی ١٩٥٩ به‌شداربوو له روخاندنی ده‌سه‌ڵاتی باتیستا.\nساڵی ٢٠٠٦ دوای نه‌خۆشكه‌وتنی فیدڵ كاسترۆی برای سه‌رۆكایه‌تی كوبای گرته ده‌ست و دوو ساڵ دواتر به فه‌رمی وه‌ك سه‌رۆكی ئه‌و وڵاته هه‌ڵبژێردرا و تا ساڵی ٢٠١٨ له‌و پۆسته‌دابوو، ساڵی ٢٠١١ ش وه‌ك سه‌رۆكی پارتی كۆمۆنیست ده‌ستنیشانكرا .


لەبەر چەند هۆكارێك رۆنی ماسی بۆ سەرەتای دووگیانی پێویستە\n03/12/2019 147 جار خوێندراوه‌ته‌وه\nرۆنی ماسی لە ماسییەكانی سالموون‌و تونە و سەردین و هالیبووت و مەكاریلدا دەست دەكەوێت،\nئەو رۆنە ئۆمیگا ٣ و ترشە چەوری تری تێدایە، كە گەلێك تایبەتمەندی تەندروستی گرنگیان هەیە، بەڵام لەكاتی دووگیانیدا ئەو گرنگییە زیاتر دەبێت بەتایبەتیش لەسێ مانگی یەكەمی دووگیانیدا، چونكە یارمەتی ڕێكخستنی پەستانی خوێن دەدات‌و لەتووشبوون مەینی خوێن دەیپارێزێت، جگە لە باشكردنی گواستنەوەی ترپە دەمارییەكان .\nچەوری ماسی گەلێك سوودی تەندروستی بۆ ئافرەتی دووگیان هەیە، لەوانە گەشەكردنی چاو و كۆئەندامی دەماری كۆرپەلە بەشێوەیەكی دروست و پاراستنی دووگیان لە ژەهراویبوونی سكەكەی، راپۆرتە پزیشكییەكان هانی ئەو خانمانە دەدەن، كە پیشتر تووشی لەبارچوونی سكەكەیان بوون ئەوە با ماسی و تەواوكەرەكانی رۆنی ماسی بخۆن .\nرۆنی ماسی دوو پێكهاتەی سەرەكی تێدایە، كە بریتییە لە DHA وEPA ، ئافرەتی دووگیان رۆژانە پێیوستی بە ٤٨٠ ملیگرام لە رۆنی DHA و 205 ملیگرام لە رۆنی EPA هەیە .\nپزیشكان ڕێنمایی دەكەن بەوەی ئەو بەرهەمانە هەڵبژێرین، كە كوالێتیان باشترە هەروەها نابێت لە بڕی پێویست زیاتر وەربگیرێت ئەگینا لێكەوتەی نەرێنی لێدەكەوێتەوە.


Kurdistan hailawa – Profil Pinterest\nHassan Zirak (bi kurdî: Hüseyin Zirak) (Li ser vê Pelê Dengê wî · Agahdarî) (Dîroka 6ê Decemberile 2008 li Bukan - 6 Tîrmeh, 2008 li Bukan) stranbêjekî navdar ê stranên kurdî li deverên kurdî yên rojavayê Iranranê bû. Hasan Zirak ( Nawroz ) by Sohaib.Ahmadpoor published on 2014-03-18T16:40:03Z. Recommended tracks Kurdistan Sana Barzanji - کوردستان سەنا بەرزنجی by XAKK خاکی کوردستان published on 2020-04-02T14:04:26Z Delem mata Mikael - دڵم ماتی میکائیل by XAKK خاکی کوردستان published on 2019-11-15T12:14:57Z Hassan Zirak. 24,966 likes · 9 talking about this. Hassan Zirek, was born in 1921 in Hermila, a small village in the Bookan region, The Iranian part of Kurdistan. He showed his talent for singing in Hassan Zirak (1921-1972). Hassan Zirek, was born in 1921 in Hermila, a small village in the Bookan region, The Iranian part of Kurdistan.He showed his talent for singing in his early age.\n424 39, ANGERED Restaurang Newroz. Bredfjällsgatan 64 BV. 424 35 21/3/2021 Newroz Duhok ( Geli Korki ) Part 1 - روژا ئێکێ یا نەۆروزێ ل گەلى BEST OF HASAN ZIRAK - 28 Original Tracks - HD | خۆشترین گۆرانییەکانی حەسەن Every Nawroz Images. Nawroz Articles. See Nawroz images.\ney shehidan by diyako700 - Cyberspace And Time\nتحميل. Lyssna på Hasan Zirak (Newroz) - Single av Kurdi Sorani på Apple Music. Streama låtar, inklusive Hasan Zirak (Newroz).\nHesen Zirek – Wikipedia\nNewroz · Newroz Kebab · Newroz Market Monafasa Smail Sardashti Karwan Sharawani Shara Band Mnafasa Hasan Zirak Newroz kurdish music Goran inzibat Halparke Karwan Sharewani VS Goran hasan zirak ay shile nazanine+maqam 8:58. hasan zirak ay shile nazanine+maqam. 782.7K views · Kamal Ganji - Bon l کەمال گەنجی - بۆن 3:58. Kamal Ganji Hassan Zirek - NewrozNewroz between 18th till 21st March each year. Newroz- Hasan Zirak Newroz - Sali Tazaya Nawroza Hatawa.\n6 years ago | 566 views. Hasan Zirak Nawroz - kurdish old song nawroz. Report. Browse more videos. Hasan Zirak ( Nawroz ) by Sohaib.Ahmadpoor published on 2014-03-18T16:40:03Z. Recommended tracks Kurdistan Sana Barzanji - کوردستان سەنا بەرزنجی by XAKK خاکی کوردستان published on 2020-04-02T14:04:26Z Delem mata Mikael - دڵم ماتی میکائیل by XAKK خاکی کوردستان published on 2019-11-15T12:14:57Z Stream Hasan Zirak Newroz (Nawroz) jazhni kurd at Kurdistan by Kurda from desktop or your mobile device Lezan (@lezanlezan) has created a short video on TikTok with music Hasan Zirak (Newroz). | #nawroz #kurdstan Download Song Newroz By Hasan Zirak - نەورۆز بە دەنگی حەسەن زیرەک | Genre : Folk - Download All Song by Hasan Zirak [A E D Bm Gb Bb G Abm Ab Gbm Dm] Chords for Hassan Zirak nawroz حه‌سه‌ن زیره‌ک نه‌ورۆز with capo transposer, play along with guitar, piano, ukulele & mandolin.\nJoin Facebook to connect with Hassan Zirak and others you may know. Facebook gives people the power to Visa profiler för personer som heter Hasan Zirak. Gå med i Facebook för att komma i kontakt med Hasan Zirak och andra som du känner. Facebook ger Hassan Zirek - NewrozNewroz between 18th till 21st March each year. Newroz- Hasan Zirak Newroz - Sali Tazaya Nawroza Hatawa 2014-02-18 · 50+ videos Play all Mix - Hasan zirak-newroz YouTube Hasan Zirak حه‌سه‌ن زیره‌ک ئاهه‌نگی سلێمانی - Duration: 1:14:42. Garmyani 1,035,803 views Gotin: Hesen ZirekSitrana Kurdi Geleri (traditional kurdish song) 2015-07-20 · Hasan Zirak Nawroz - kurdish old song nawroz.\nhasan zirak ay shile nazanine+maqam. 782.7K views · Kamal Ganji - Bon l کەمال گەنجی - بۆن 3:58. Kamal Ganji Hassan Zirek - NewrozNewroz between 18th till 21st March each year. Newroz- Hasan Zirak Newroz - Sali Tazaya Nawroza Hatawa. Newroz- Hasan Zirak Newroz - Sali Tazaya Nawroza Hatawa. Newroztan Piroz!\nHasan Zirak şarkı sözü ve çevirileri: ئەو دڵەی, زارا گیان, بێ دوکتور ده‌وا و ده‌رمان, هه‌ر وایه هه‌ر وایه, وه‌ره قوربان, ڕەش ئەسمەر, کرماشان شاری شیرینم Hassan Zirak _ newroz. Translated. Related Videos. 10:18. مامۆستا حەسەن زیرەک/خاسێ گیان خانمی.نوسخەی Nawroz University is a higher education private university founded on July 20, 2004. It consists of thirteen academic departments at five colleges of Law and Politics, Administration and Economics, Languages, Engineering, Computer Science and IT. Hasan Zirak.\nHasan Zirak · Song · 2010. Se hela listan på de.wikipedia.org Kontakta Zirak Hasan, Malmö. Adress: Övedsgatan 4, Postnummer: 217 72, Telefon: 070-091 59 .. Download Song Newroz By Hasan Zirak - نەورۆز بە دەنگی حەسەن زیرەک | Genre : Folk - Download All Song by Hasan Zirak. 20 мар 2021 Перевод текста песни 'سالی تازەیە نەورۆزە' исполнителя Hasan Zirak (حەسە زیرەک/ Hesen Zîrek) с Курдский (Сорани) на Транслитерация.\nladda ner أغاني حسن زيرك Hesen Zirek بدون نت 2019 APK\nCejnekî konî Kurde, be xoşî û be hatewe. Hasan Zirak (Newroz) is a popular song by KurdiSorani | Create your own TikTok videos with the Hasan Zirak (Newroz) song and explore 582 videos made by Lyrics: Nawroz. حسن زیره ك Hasan Zirak. baravan1 ئەم رۆژی ساڵی تازەیه نەورۆزە هاتەوه جەژنێکی کۆنی کوردە بەخۆشی و بەهاتەوه ئەم رۆژی ساڵی تازەیه نەورۆزە هاتەوه Hassan Zirak nawroz حه‌سه‌ن زیره‌ک نه‌ورۆز. Overzicht van alle songtitels van Hasan Zirak.\nGå med i Facebook för att komma i kontakt med Hasan Zirak och andra som du känner. Facebook ger Hassan Zirek - NewrozNewroz between 18th till 21st March each year. Newroz- Hasan Zirak Newroz - Sali Tazaya Nawroza Hatawa 2014-02-18 · 50+ videos Play all Mix - Hasan zirak-newroz YouTube Hasan Zirak حه‌سه‌ن زیره‌ک ئاهه‌نگی سلێمانی - Duration: 1:14:42. Garmyani 1,035,803 views Gotin: Hesen ZirekSitrana Kurdi Geleri (traditional kurdish song) 2015-07-20 · Hasan Zirak Nawroz - kurdish old song nawroz.


وه‌زاره‌تی ناوخۆی هه‌رێمی كوردستان راگه‌یاندراوێكى بڵاوكرده‌وه\n8/9/2019 - 09:03\nوێنه‌یه‌ك بۆ مالپه‌ری كوردستان تیڤى نێردراوه\nله‌راگه‌یاندراوێكدا وه‌زاره‌تی ناوخۆی حكومه‌تی هه‌رێمی كوردستان له‌باره‌ى بوونى نزیكه‌ى 5 هه‌زار ده‌ستگیر كراوی كه‌ركوك له‌هه‌ولێر و سلێمانى وه‌ڵامی پێگه و میدیا عه‌ره‌بیه‌كان ده‌داته‌وه\nوه‌زاره‌تى ناوخۆی هه‌رێم رایده‌گه‌ێنێت ، ئه‌و میدیایانه كۆمه‌ڵێك زانیاری و ژماره‌ی چه‌واشه‌كاری و نادرووستیان بڵاوكردووه‌ته‌وه، بۆ ئه‌وه‌ش پشتیان به لێدوان و قسه‌ی دوور له راستی و نابه‌رپرسانه‌ی كه‌سانێك به‌ستووه، كه به‌رده‌وام بێده‌نگ بوونه له بارودۆخه سه‌خته‌كان، ته‌نانه‌ت له‌و كاتانه‌ی كه ناوچه‌كه خه‌ریك بوو بكه‌وێته بنده‌ستی دڕنده‌ترین دوژمن له مێژووی نوێی مرۆڤایه‌تی كه (داعش) بوو، ئه‌گه‌ر پێشمه‌رگه و ئاسایش نه‌بووایه.\nوه‌زاره‌تی ناوخۆ ده‌شڵێت ئه‌و راپۆرتانه قه‌وانی سواون و ناوه ناوه دووباره ده‌بنه‌وه. داواش له ده‌زگاكانی راگه‌یاندن ده‌كات به ته‌واوی ئاراسته‌كانیان، به‌ر له دووباره بڵاوكردنه‌وه‌ی ئه‌و راپۆرتانه ورد بن كه پێشوه‌خته له‌لایه‌ن كه‌سانێك ئاماده‌كراون و ده‌یانه‌وێ ناوبانگی ده‌زگا ئه‌منییه‌كانی هه‌رێمی كوردستان بشێوێنن.\nراشیده‌گه‌یه‌نن ، بانگه‌شه‌ی ده‌ستگیركردنی دانیشتووانی كه‌ركووك و ناوچه‌كانی دیكه له به‌ندیخانه‌كانی هه‌رێم دوورن له راستییه‌وه و هیچ بنه‌مایه‌كیان نییه، ده‌رگای به‌ندیخانه‌كانیش له‌به‌رده‌م رێكخراوه مرۆییه‌كان و مافی مرۆڤی نێوده‌وڵه‌تی و لۆكاڵی كراوه‌یه بۆ ئه‌و مه‌به‌سته.\nله‌به‌شێكى دیكه‌ى راگه‌یاندراوه‌كه‌ى وه‌زاره‌تى ناوخۆدا هاتووه ، به‌داخه‌وه ئه‌وانه‌ی ئه‌و جۆره تۆمه‌ته بێبنه‌مایانه ده‌به‌خشنه‌وه، پشت به بانگه‌شه سواوه‌كانی كه‌سانی وه‌كو راكان جبووری ده‌به‌ستن، كه ته‌واوی رێكاره‌كانی پێچه‌وانه‌ی ده‌ستوور و یاسا و نه‌ریته‌كانه له ته‌عریب و ده‌ربه‌ده‌ركردن، داگیركردنی زه‌وی و زار و ده‌ستبه‌سه‌رداگرتنی موڵك و ماڵی پێكهاته جیاوازه‌كانی كه‌ركووك.\nله كۆتادا وه‌زاره‌تى ناوخۆ رایده‌گه‌ێنێت ، بۆ هه‌موو لایه‌ك دووپاتیده‌كه‌ینه‌وه، ئه‌و لێدوانه نه‌رێنییانه، ته‌نها ره‌نگدانه‌وه‌ی له‌سه‌ر خودی ئه‌وانه هه‌یه كه بڵاویان كردووه‌ته‌وه و هیچ كاریگه‌رییه‌كی له‌سه‌ر ئیراده‌ی ئێمه نییه، به‌ڵكو پێگه‌ی هه‌رێمی كوردستان له‌سه‌ر مانه‌وه‌ی به‌هێزتر ده‌كات، هه‌ر وه‌كو به‌ڵێنماندابوو، هه‌رێمی كوردستان ده‌بێته لانكه‌یه‌كی ئارام بۆ هه‌موو چه‌وساوه‌كان به‌بێ جیاوازی.


سوپاى پاسداران: هێزەکانمان دەتوانن لەهەر کاتێکدا بێت هەر کەشتییەک بمانەوێت دەستبەسەری بکەن\nفەرماندەى دەریاوانى لە سوپاى پاسدارانى ئێران، رایگەیاند ''هێزەکانمان دەتوانن لەهەر کاتێکدا بێت هەر کەشتییەک دەستبەسەر بکەن، تەنانەت ئەگەر کەشتى بەریتانى و ئەمریکیش هاوەڵى بێت''.\nئاوێنه: عەلى رەزا تەنگسیرى، فەرماندەى دەریاوانى لە سوپاى پاسدارانى ئێران، لەمیانەى چاوپێکەوتنێکى تەلەفزیۆنیدا هۆشداریدا لە هەر دەستوەردانێکی نایاسایى لە ئاوى کەنداودا وپ ەیامێکیشى ئاڕاستەى دەوڵەتانى ناوچەکە و جیهان کرد و ئاماژەى بەوەدا "ئێران بەردەوام دەبێت لە گرەنتیکردنى گەرووى هورمز بۆ ئەوەى بتوانێت لەوێوە هەناردەى نەوت بکات".\nلەبارەى دەستبەسەرداگرتنى کەشتییە بەریتانییەکەش، فەرماندەى دەریاوانى لە سوپاى پاسدارانى ئێران، ئاماژەى بەوە کرد "هیچ دادپەروەرانە نییە ئێمە کەشتییە بەریتانییەکە ئازاد بکەین کە پیشێلى یاساى نێودەوڵەتى کردووە و ئەوان کەشتییەکەى ئێمە ئازاد نەکەن".\nجەختیشى لەسەر ئەوە کردەوە، ئاسایشى کەنداو بەلاى ئێرانەوە زۆر گرنگە و وڵاتەکەشى ئاسایشى گەروى هورمزى گەرەنتى کردووە.\nكازمی: بەمنزیكانە وادەی بەڕێوەچونی هەڵبژاردنی پێشوەخت رادەگەیەنین \nتەندروستی عێراق: ٢ هەزار و ١١٠ تووشبووی نوێ تۆمارکرا\nحەوت چه‌كداری داعش لە سەلاحەدین دەستگیرکرا


نه‌وتی كه‌ركوك چی به‌سه‌ردێت؟\nبه‌دیاریكراوی له رێككه‌وتنه نه‌وتیه‌كه‌ی ساڵی رابردووی نێوان هه‌ولێر و به‌غداوه نه‌وتی كه‌ركوك به‌ستراوه به بۆڕی نه‌وتی هه‌رێمی كوردستان – توركیاوه. وه‌ك سه‌رچاوه‌كانی هواڵ بڵاویان كرده‌وه به‌غدا داوای له هه‌رێم كردبوو كه رۆژانه رێگه به رۆیشتنی 150 هه‌زار به‌رمیل نه‌وتی كه‌ركوك بدرێت به بۆڕی هه‌رێمدا و ئه‌مه‌ش له چوارچێوه‌ی رێككه‌وتنه‌كه‌ی هه‌ولێر به‌غدا چاره‌نوسی پاره‌كه‌ی له رێگه كۆمپانیای سۆمۆ وه دیاریكرابوو. به‌ڵام دوای پابه‌ند نه‌بوونی هه‌ردولا به رێككه‌وتنه‌كه‌وه له ناوه‌ڕاستی ئه‌مساڵه‌وه كۆتایی به‌و به‌ڵێن نامه‌یه هات و هیچ لایه‌ك پابه‌ندێتی به ناوه‌ڕۆكه‌كه‌یه‌وه نه‌ما و هه‌رێم بڕیاریدا سه‌ربه‌خۆ نه‌وتی خۆی بفرۆشێت، هه‌رچه‌نده ئامانج له‌م بڕیاره چاره‌سه‌ركردنی قه‌یرانی دارایی بوو، به‌ڵام ئه‌وه‌ی روونه تا ئێستا قه‌یرانه‌كه قوڵتر بووه‌ته‌وه و جارێ ئاماژه‌و موژده‌ی دڵخۆشكه‌ریش نیه بۆ چاره‌سه‌ركردنی.\nئه‌وه‌ی له‌م كه‌ین و به‌ینه‌ی نێوان هه‌ولێر و به‌غدایا چاره‌نوسی نادیاره، پاره‌ی فرۆشراوی نه‌وتی كه‌ركوكه. هه‌موومان ئه‌وه ده‌زانین چه‌ند كێڵگه‌یه‌كی نه‌وت (بای حه‌سه‌ن، هاڤانا) كه له كۆمه‌ڵه بیرێك پێك دێن، له‌لایه‌ن وه‌زاره‌تی سامانه سروشتیه‌كانی هه‌رێمه‌وه به‌ڕێوه ده‌برێن. به‌ڵام نازانرێت پاره‌ی نه‌وته‌كه‌ی چه‌نده‌و بۆ كوێ ده‌چێت وه ئه‌وه‌ش ده‌زانین هیچی لێنادرێت به كه‌ركوك.\nهه‌روه‌ها پێش دوو ماگێك هه‌مووومان گوێبیسی لێدوانێكی ئاشتی هه‌ورامی بووین ووتی له مانگی ته‌موزه‌وه نه‌وتی كه‌ركوك له‌لایه‌ن هه‌رێمه‌وه ده‌فرۆشرێت. به‌ڵام ئه‌وه‌ش نازانرێت پاره‌ی ئه‌مه‌یان چی به‌سه‌ر دێت.\nله به‌دواداچوونێكی لیژنه‌ی سامانه سروشتیه‌كانی په‌رله‌مانی كوردستاندا بۆ نه‌وتی كه‌ركوك، ئه‌و زانیاریانه دزه‌یانكردووه كه رۆژانه 375 هه‌زار به‌رمیل نه‌وتی كه‌ركوك له رێگه‌ی بۆڕی هه‌رێم – توركیاوه هه‌نارده ده‌كرێت.\nلێدوانی به‌پرسانی كه‌ركوك ده‌بیستین دادوبێدادیانه كه به‌غدا پاره‌ی پترۆ دۆلار ناداته كه‌ركوك. وه‌زاره‌تی نه‌وتی به‌غدا گلله‌یی ئه‌وه ده‌كات كه پاره‌ی نه‌وتی كه‌ركوك نادرێته به‌غدا و ئیتر پاره‌ی پترۆ دۆلاری چی بنێرن. هه‌رێمی كوردستان دان به‌وه‌یا نانێت كه پاره‌ی نه‌وتی فرۆشراوی كه‌ركوك وه‌ربگرێت. له ئه‌ندامانی ئه‌نجومه‌نی پارێزگای كه‌ركوك ده‌پرسین ئه‌وانیش ده‌ڵێن هیچ له باره‌یه‌وه نازانین.\nبه‌پێی ئه‌و زانیاریانه‌ی ده‌خرێنه‌ڕوو كه رۆژانه 375 هه‌زار به‌رمیل نه‌وت له كێڵگه‌كانی كه‌ركوك هه‌نارده ده‌كرێن، وه به‌پێی خه‌مڵاندنی نرخی نه‌وت له ئێستایا، لانی كه‌م مانگانه داهاتی نه‌وتی كه‌ركوك 400 بۆ 500 ملیۆن دۆلار ده‌كات. خه‌ڵكی كه‌ركوك جگه له دوكه‌ڵه‌كه‌ی هیچی تریان لێده‌ست ناكه‌وێت، پرۆژه‌كانی پترۆ دۆلار راوه‌ستاون و ئه‌و فه‌رمانبه‌رانه‌ی له‌سه‌ر ئه‌و بودجه‌یه‌ش دامه‌زرابوون چه‌ندین مانگه موچه‌یان نه‌دراوه‌تێ.\nناكرێ به ده‌ردی سه‌رده‌می سه‌دام، خه‌ڵكی كه‌ركوك ته‌نها دووكه‌ڵ و ژینگه‌ی پیسی شاره‌كه‌یان به‌رئه‌نجامی سامانی نه‌وته‌كه‌یان بێت. ئه‌گه‌ر هه‌رێم پاره‌ی نه‌وتی كه‌ركوك وه‌رده‌گرێت پێویسته زۆر زیاتر له رێژه‌ی پێویست پاره بداته كه‌ركوك، وه ئه‌گه‌ر به‌غدا ده‌یبات، پێویسته نوێنه‌رانی كورد له به‌غدا شه‌ڕ له‌سه‌ر ئه‌و به‌شه‌ی كه‌ركوك بكه‌ن.\nئه‌م بابه‌ته پێویستی به ووروژاندن و به‌دواداچوونی زیاتر هه‌یه، چونكه كه‌س ناچێته‌ژێر باری ئه‌وه‌ی پاره‌ی نه‌وتی كه‌ركوك وه‌رگرێت. ئه‌وه‌ی روونه‌و به به‌رچاوی دونیاوه ده‌ڕوات نه‌وتی كه‌ركوكه، به‌ڵام ئه‌وه‌ی نادیاره پاره‌ی نه‌وته‌كه‌یه. ئه‌ركی میدیا خه‌مخۆر و میدیاكاره په‌رۆشه‌كانی هه‌رێم و كه‌ركوكه چاره‌نوسی پاره‌ی نه‌وتی فرۆشراوی كه‌ركوك ساغ بكه‌نه‌وه. هه‌روه‌ك ئه‌ركی خه‌ڵكی كه‌ركوكیشه له‌م بابه‌ته بێنه ده‌نگ و ئه‌و مافه زه‌وتكراوه‌یان له قوڕگه‌كان بێننه ده‌ره‌وه. چونكه ناكرێت مانگانه نزیكه‌ی 500 ملیۆن دۆلار پاره‌ی نه‌وتی شارێك دیار نه‌بێت و كه‌سیش هیچی له باره‌وه نه‌ڵێت.


ئایا توركیا هێرش دەكاتە سەر ڕۆژئاوا؟\nلە دوو رۆژی رابردوودا سەرۆك كۆماری توركیا هەڕەشەكانی بۆ هێرشكردنە سەر رۆژئاوای كرودستان چڕ كردووەتەوە و باس لەوە دەكات هێرشكردنیان بۆسەر رۆژهەڵاتی فورات لە كات و ساتدایە.\n١- دوێنێ ئەردۆگان ڕایگەیاند لە ناكاو خۆمان و فڕۆكە و تۆپەكانمان هێرش دەكەینە سەر ڕۆژهەڵاتی فورات، ئەم وتارەی ئەردۆگان نوێ نیە و چەند بارەیە\n٢- مستەفا بالی وتەبێژی هێزەكانی سوریای دیموكرات ڕایگەیاند ئەگەر توركیا هێرش بكات ئەوا جەنگەكەمان دەكەین بە جەنگێكی گشتگیر و دەیبەینە قوڵای خاكی توركیا\n٣- توركیا ئەگەر هێرش بكات لە سنوری ٣٠ بۆ ٥٠ كیلۆمەتر داگیردەكات بە درێژای ٤٦٣ كیلۆمەتری سنوری ڕۆژئاوایكوردستان و توركیا\n٤- ڕۆژهەڵاتی فورات و عەفرین زۆر جیاوازن چونكە عەفرین خۆی ئازاد كراوبوو نەك ئەمەریكا و هێزەكانی سوریای دیموكرات و جوگرافیایەكی داخراوی هەبوو كە قورس بوو لە ڕووی سەربازیەوە بتوانرێت بپارێزرێت\n٥- ئەمەریكا بە توركیای ڕاگەیاندووە كە ئەگەر هێرش بكەی دەتوانی بیكەی چونكە ئەمەریكا تەنها دەتوانێت سنوری ناوچەی ئارام ٣-٥ كیلۆمەتر بێت ( بەكوردی پێی وتوە ئەوە عەرز و ئەوە گەز)\n٦- لە گەری هێرشی توركیا بۆ سەر ڕۆژئاوا ئەمەریكا هیچ سزایەكی ئابوری بەسەر توركیادا ناسەپێنێت و سزاكان بەجۆرێكی تر دەبێت\n٧- ئەم هەڵوێستەی ئەمەریكا داوێكە بۆ ئەردۆگان و تەنها قاچ بخاتە داوەكەوە ئەردۆگان كۆتای هاتووە و بە فشاری ناوخۆی یان دەرەكی\n٨- ئەردۆگان هێرش كردن وەك فشار بەكاردێنێت بەڵام دوای وەڵامەكەی ئەمەریكا ئەم كارتە سوتا و نرخی نەما، بۆیە ئەگەر هێرش بە پێوەری عەقڵی لاوازە( بەڵام ئەگەر هێرش بكات بێ عەقڵیە و باجی بێ عەقڵیش ئەوەیە بەسەر سەدامدا هات)\n٩- ئەردۆگان لە ژێر فشاری ناوخۆی بۆ كپكردنی ناڕەزای و كێشەكانی ناوخۆ ڕەنگە ئەردۆگان هێرش بە چارەسەر و خۆڕزگاركردن بزانێت\n١٠- سیناریۆكانی هێرشە بەو شێوەیە دەبێت كە توركیا هێرشی سنوردار بكات و میلیشیا چەكدارەكانی ئۆپۆزسیۆن بەكار بهێنێت وەك ئامادەكاریش دوێنی سوپای نیشتیمانی سوریا و سوپای بەرەی ڕزگای سوریا یەكیان. گرت كەلە ٧ فرقە و٨٠ هەزار سەرباز پێكهاتوون، ڕوسیاش پێشوازی لەو یەكگرتنەكرد\n١١- بەڵام هەر هێرشێك بۆسەر ڕۆژئاوا بیانو دەدات بە هێزەكانی ڕۆژئاوای كوردستان كە توركیا لە هەر جێگایەك بێت بكەنە ئامانج و پاراستنی سنوری ٤٦٣ كیلۆمەتر بۆماوەیەكی درێژ قورسە بۆ توركیا\n١٢-دۆخە ناوچەی و جیهانیەكەش ڕێگە خۆشكەر نیە بۆ هێرشێكی لەو شێوەیە و چونكە وڵاتانی جیهان لە بە چەند كێشەیەكی گەورەوە خەریكن. و نایانەوێت جەنگ دروست بێت\n١٣- قوڵای خاكی ڕۆژئاوای كوردستان. نزیكە ببێت بە بەشێك لەستراتیژی ئەمەریكا و بەهیچ شێوەیەك ئامادەنیە نیە دەستبەرداری بێت، بەڵام ناوچە سنوریەكان. ئەمەریكا وەك داوێك بۆ توركیا بەكاری دێنێت\n١٤- هەر بۆیە بەپێی شیكاری زانستی كە بنەماكەی عەقڵە توركیا هێرش ناكات، بەڵام بڕیاردانی نا عەقڵانی لە سیاسیەكان بە تایبەت ئەردۆگان كەلە ژێر فشارێكی ناوخۆیدا ئەگەرێكی كراوەیە بەڵام ناعەقڵانیە\n2330 جار بینراوە


وه‌زیرێ پێشمه‌رگه‌یى چار بریار ده‌ركرن - پرس بادینی\nHome سڵایدشۆو كوردستان گرنگ هەواڵ وه‌زیرێ پێشمه‌رگه‌یى چار بریار ده‌ركرن\nوه‌زیرێ پێشمه‌رگه‌یى چار بریار ده‌ركرن\nپرس بادینی 12:31:00 PM سڵایدشۆو, كوردستان, گرنگ, هەواڵ,\nوه‌زیرێ پێشمه‌رگه‌یى راگه‌هاند، هه‌ر كه‌سه‌ك و لایه‌نه‌ك كارێ سیاسى، خزیى دناڤا هێزێن وێ وه‌زاره‌تێ دا بكه‌ت، دێ هێته سزادان و وه‌رگرتنا ئابونه‌یێن حزبى ژى قه‌ده‌غه‌نه.\nئه‌ڤرو روژا سێ شه‌مبێ، شوره‌ش ئیسماعیل وه‌زیرێ پێشمه‌رگه‌ى نفیساره‌ك ئاراسته‌ى ئه‌میندارێ گشتى یێ وه‌زاره‌تێ كر، كو تێدا دیاركریه، كارێ پێدڤى بو بریارێن مه ئه‌نجام بده‌ن و لسه‌ر هه‌مى رێڤه‌به‌ریا و یه‌كان به‌لاڤ بكه‌ن، و هه‌ر ده‌ما كه‌متر خه‌مى ژى هه‌بیت رێكارێن یاسایى بگرنه به‌ر.\nد نفیسارێ دا هاتیه ژى، كو چ یه‌كه‌یێن حزبى بو نینه دناڤا یه‌كه‌یێن وه‌زاره‌تا پێشمه‌رگه‌یى چالاكیا بكه‌ن، و هه‌روه‌سا وه‌رگرتنا ئابونه‌یێن حزبى دناڤا هێزێن پێشمه‌رگه‌ى دا قه‌ده‌غه‌یه.\nوه‌زیرێ پێشمه‌رگه‌ى دوپاتكر ژى، و قه‌ده‌غه‌كرنا كارێ حزبى دناڤا هێزێن پێشمه‌رگه‌ى دا، و به‌روڤاژیا ڤێ دێ ئیجرائاتێت یاسایى به‌رامبه‌ر لایه‌نێ كێم خه‌م هێته وه‌رگرتن، و هه‌مى جورێن سزادانێن سیاسى دناڤا هێزێن پێشمه‌رگه‌یێ كوردستانێ دا دێ هێته قه‌ده‌غه‌كرن.\nBy پرس بادینی at 12:31:00 PM


دوا بڕیار لەسەر بەكارهێنانی زەرفی كاغەز لەبری عەلاگە درا – تۆڕی میدیایی خەڵک\n2019/08/18 - 5:12 PM\nقائیمقامیەتی سلێمانی دوا مۆڵەت دەدات بە نانەواخانە و سەمونخانەكان بۆ جێبەجێكردنی بڕیاری گۆڕینی نایلۆن بۆ زەرفی كاغەز.\nگۆران قادر، سەرۆكی لیژنە هاوبەشەكانی قائیمقامیەتی سلێمانی لە ڕاگەیەندراوێكدا ئاماژەی بەوەكرد، دواین ئاگاداركردنەوەیان داوەتە نانەواخانە و سەمونخانەكان بۆ بەكارهێنانی زەرفی كاغەز لەبری نایلۆن، لەحاڵەتی جێبەجێنەكردنی بڕیارەكەشدا سزا دەدرێن.\nئاماژەی بەوەشكرد، زیاتر لە 850 نانەواخانە و سەمونخانە لەسنوری سلێمانی ئاگاداركراونەتەوە بۆ بەكارهێنانی كیسی كاغەز و لەم هەفتەیەدا كارگەی دروستكردنی كیسەكان سەردانی نانەواخانە و سەمونخانەكان دەكات بۆ چۆنێتی بەرهەمهێنان و گەیاندنی زەرفە كاغەزەكان بەو شوێنانە.\nگۆران قادر وتیشی، “ئامانج لە بڕیاری بەكارهێنانی زەرفی كاغەز پاراستنی ژینگە و تەندروستی هاووڵاتیانە و لەپێناو پارێزگاری كردن لە بەرژەوەندی گشتی لە هەموو نانەواخانە و سەمونخانەكانی سلێمانی بڕیارەكە جێبەجێ دەكرێت” .\nئەمە لەكاتێكدایە، ئەمڕۆ یەك شەممە لەكاتی سەردانی كارگەی دروست كردنی زەرفی كاغەز لە سلێمانی، ئاوات محەمەد، قائیمقامی سلێمانی ڕایگەیاند، ئەولەویەتی بڕیاری قەدەغەكردنی زەرفی نایلۆن پاراستنی تەندروستی هاووڵاتیانە لەو زیانانەی بەهۆی ماددەی پلاستیك و نایلۆنەوە مرۆڤ توشی نەخۆشیە مەترسییەكان دەكات، بۆیە هەرچیمان پێدەكرێت بۆ پاراستنی تەندروستی هاووڵاتیان و ژینگەی شارەكەمان دەیكەین.\nزەرفی كاغەز لەبری عەلاگەسەمونخانە و نانەواخانەعەلاگەی نایلۆن\nلە هەولێر، ۹ سەمونخانە داخران\nڕێنمایی دەدرێت بە نانەواخانە و سەمونخانەكان


عەلی حەمەساڵح هێرشی توند دەكاتە سەر رابون مەعروف - ئاوێنه\nلە راگەیەنراوێكیدا بەرێوەبەرایەتی پۆلیسی پارێزگای سلێمانی دەستگیركردنی كەسێك رادەگەیەنێت، كە\nلەراگەیەنراوێكیدا قایمقامیەتی پارێزگای سلێمانی رایدەگەیەنێت به‌هۆی هه‌بونی دو به‌روار له‌سه‌ر\nكەمێك پێش ئێستا كۆبونەوەی پارتی‌و گۆران كۆتایهات، كە تایبەت بو\nبە “سیاسی ساختە” ناوی دەبات\nعەلی حەمەساڵح هێرشی توند دەكاتە سەر رابون مەعروف\nعەلی حەمەساڵح، پەرلەمانتاری بزوتنەوەی گۆڕان هێرشی توند دەكاتە سەر رابون مەعروف پەرلەمانتار و ئەندامی ئەنجومەنی جوڵانەوەی نەوەی نوێ و دەشڵێت”ئه‌گه‌ر به‌رده‌وامبن له دروستکردنی قسه‌ی ناڕاست و هه‌وڵدان بۆ خزمه‌تکردنی به‌ره‌ی سته‌مکاری، ناچار ده‌بین ئاوڕێکی جدیتان لێبده‌ینه‌وه.”\nئاوێنە: عەلی حەمەساڵح، ئەمڕۆ(چوارشەممە) لەنوسینێكدا لەژێر ناوی “سیاسی ساخته، ڕابون مه‌عروف، زیاتر له ڕویه‌ک” لەلاپەڕەی خۆی رایگەیاندوە”کاک ڕابون و هه‌ر کاکێکی دیکه ئازادن گۆڕان جێده‌هێڵن و ده‌چنه هه‌ر حیزبێکی دیکه.”\nوتوشیەتی”بەڵام کاتێک ئێمه له ململانێداین له‌گه‌ڵ پارتی و شوێنکه‌وتوه‌کانی، سه‌رقاڵی دروستکردنی به‌ره‌یه‌کی سیاسین بۆ گۆڕانکاری له‌م واقیعه خراپه‌دا، گروپێکی دروستکراو دێت له دواوه قاچمان ده‌گرێت.. ناچارین پێیان بڵێین ئێوه کێن!”\nرابون مەعروف پێشتر رایگەیاندبو كە حزبەكانی دیكە توانای گۆڕانی ئەم بارودۆخەیان نییە بۆیە بە شەریكایەتی سیاسی پارتی و یەكێتی رازین.\nعەلی حەمەساڵح پێی وایە مەبەستی رابون لە حزبەكانی دیكە بزوتنەوەی گۆڕانەو لەوبارەیەوە وتویەتی”که‌س به‌قه‌د هاوڕێکانی تۆ له‌م سیستمه فاشیله‌ی حوکمڕانی سودمه‌ند و ده‌وڵه‌مه‌ند بوه؟”.\nئەوەشی خستۆتەڕو”کاک ڕابون، بۆ ئه‌وه‌ی له په‌رله‌مان کارنه‌کات ڕۆشته لیژنه‌ی کاروباری ژنان و له‌وێش به‌دواداچونی بۆ یه‌ک که‌یس نه‌کردوه.”\nئاماژەی بەوەشداوە”ئه‌و کاته‌ی ئێمه له‌سه‌ر یاسای سه‌رۆکایه‌تی هه‌رێم په‌لامارده‌دراین، تۆ ده‌ڕۆشتی له‌به‌رده‌م کامێرا ماچماچێنت له‌گه‌ڵ ده‌کردن و به ئۆتۆبیلی ئه‌وان ده‌ڕۆشتیت بۆ که‌ناڵی ڕوداو. که‌واته کێ شه‌ریکه؟”\nوتوشیەتی”له‌ماوه‌ی کاری په‌رله‌مانیدا ئێمه به‌دواداچونمان بۆ سه‌دان فایل و ژماره و دۆسیه‌ی گه‌نده‌ڵی کردوه‌و ڕێوشوێنی یاساییمان گرتوه‌ته به‌ر و ئێستاش سه‌رقاڵی ده‌یان دۆسیه‌و کار له‌سه‌ر کردنیان، به‌ڵام یه‌ک فایل بڵێ له ماوه‌ی چوار ساڵی کاری په‌رله‌مانیدا کارت له‌سه‌ر کردبێت! یه‌ک دۆسیه بڵێ؛ به دوایدا چوبیت. که‌واته: کێ شه‌ریکی پارتی و یه‌کێتیه!”\nباسی لەوەشكردوە كە ئێستا به نایاسایی سه‌رۆکایه‌تی په‌رله‌مان له ده‌ره‌وه‌ی پەیڕه‌و مۆڵه‌تیان بە رابون مەعروف داوە كە نەچێتە پەرلەمان و وتوشیەتی”ئێمه‌ش خه‌ریکی شه‌ڕی داهاتی نه‌وت و وه‌رگرتنی سه‌رانه‌و به‌رگریکردنین له عه‌فرین. که‌واته کێ شه‌ریکی پارتی و یه‌کێتیه!”\nئەوەشی وتوە”ئه‌گه‌ر ده‌وامناکه‌یت، بۆ ده‌ستله‌کارناکێشیته‌وه! بۆ سێڵڤی گرتن دێنه هه‌ولێر، به‌ڵام ئاماده‌نین بێن و کاری په‌رله‌مانیتان بکه‌ن!”\nلەكۆتاییشدا وتویەتی”ئه‌گه‌ر به‌رده‌وامبن له دروستکردنی قسه‌ی ناڕاست و هه‌وڵدان بۆ خزمه‌تکردنی به‌ره‌ی سته‌مکاری، ناچار ده‌بین ئاوڕێکی جدیتان لێبده‌ینه‌وه.”


لێدوانی KCR سەبارەت بە یازدەهەمین خولی هەڵبژاردنی سەرۆک کۆماری\nبۆ رای گشتی جوانان لە ئێران و رۆژهەڵاتی كوردستان\nۆرانكاری لە هەرێمەكە دەستی پێكردووە، هەتا دەچێت خێرایی ئەم ئاڵووگۆرە زۆرتر دەبێت و شەپۆلەكەی پەرەدەسێنێت. بە واتایێك دەتوانین بڵێین ئەم پێواژووە قۆناخی رزگاری گەلانی بن دەست و پێكەوە ژیان كردنی گەلانە. ئەگەر لە سەرەتای قۆناخی دوایی گۆرانكاری كە لە رۆژهەڵاتی ناوین دەستی پێكردووە هەتا رۆژی ئەمرۆ تەماشا بكەین ئەو راستی دەبینرێت كە ئەو دەسەڵاتانە كە لە بەرانبەر هێزی كۆمەڵگاوە شەریان كردووە و سیاسەتی تۆقاندن و هەرەشەیان گرتووەتە بەر، یان سیاسەتی چەواشەكاریان بە بنەما گرتووە، دووراندویانەو بۆ هەتا هەتایە نێویان لە مێژوودا بە رەشی دەمێنێتەوە و دەبن بە دەرسێك بۆ هاوبیرۆكەكانیان. ئەمە راستیێكی حاشا هەڵنەگرە كە ئەو دەسەڵاتدارانەی كە لە ناوچەكەدا خەریكن سیاسەت و كردەوەی دژ بە كۆمەڵگا پەیرەو دەكەن، یان پیویستە رێباز و بیرۆكەی پاوانخوازیان بگۆرن یان فەوتاندنی هەتا هەتایی بپژرێن. سەرەرای ئەم راستییانە یەكێك لەو دەسەڵاتانە كە لە قۆناخە هەستیار و مێژوویەدا خەمسار هەڵسووكەوت دەكات، ئێرانە.\nئەمە لە حاڵێكدایە كە ئێران لە هەموو دەوڵەتەكان باشتر دەتوانێت بۆ دموكراتیزەكردنی ناوچەكە رۆڵ بگێرێت و هەلەكانی لە هەموو دەسەڵاتەكان گۆنجاوتر. هاوكات لە گەڵ ئەمەدا هەم لە ناوخۆ هەم لە دەرەوە هەتا دەچێت دژبەرانی زۆرتر دەبن رەوشی بە بەر بە هەڵدێر دەچێت. نزیكی رۆژی هەلبژادنی سەرۆك كۆمارو شوراكانین. لە پێواژوەدا بۆ ئێران دەرفەتێكی باش بۆ كە بۆ گۆرانكاری هەنگاوهەڵگرێت و وڵامی داخۆازیەكانی گەلان لە ئێران بە تایبەت گەلی كورد و جوانان بداتەوە. ئێران پیویستە دان بەو راستیەدا بنێت كە هیچ هێزێك ناتوانێت لە بەانبەر هێزی كۆمەڵگادا راویستەبكات و نەگۆردرێت. هەڵبەژاردن لە ئێراندا دوور لە پیوانەكانی دیموكراتیك و رەنگ و بۆی دیموكراسی تێدا نابینرێت. بە تایبەت بۆ جوانان هیچ یەك لە پاڵێوراوان خاون پرۆژە و پیلان بۆ جوانان بە تایبەت جوانانی كورد نەبوون. وەك هەموو كاتێك پەنایان بەردووەتە سیاسەتی درۆ و دەلەسە، خەڵەتاندن، چەواشەكاری و پەراوێز خستەنی جوانان لە هەموو گۆرەپانەكاند. بجگەلەمە بە دەبرین و دابەزاندنی ئاستی ویست و داخوازی جوانان بۆ بابەتگەلێك وەك پارە، خانوو ئیزدەواج و هەر وەكی تر، بێ رێزی بە جوانان كراوە. داخوازی ئازادی، بەرابەری كە ویستی بنەرەتی و ئەساسی جوانانە خراوەتە پەراوێزو ئاماژە پێنەكراوە.\nجوانان ئیترچی هەڵناخەڵەتن و بە ئاگاهیەوە تەماشای مەژارەكان بە تایبەت هەڵبژاردنی سەرۆك كۆماری دەكەن و وەك هەمیشە هیوایی خۆیان لە دەسەڵات و بیرۆكەی پاوانخوایان دەپچرن و بە پشت بەستن بە هێزی جەوهەری كۆمەڵگا خۆیان بە رێكخستن دەكەن. بۆ بەرز كردنەوەی ئاستی كۆمەڵگا بێ وچان تێكۆشان دەكەن، كە ئەركی پێشەنگایەتی خۆیان بە باشی پێك بێنن.\nئێمە وەك KCR هەڵبژاردنی سەرۆك كۆماری لە ئێراندا بایكوت دەكەین. هاوكات داوا لە هەموو گەل بە تایبەت جوانان دەكەین كە بە بایكوت كردنی هەڵبژاردنی سەرۆك كۆماری هەڵوێستی خۆیان نیشان بدەن و یەك بوون و پێكەوە بوونی خۆیان بە هەست و وزەی جوانیەتییەوە بۆ رای گشتی ئاشكرا بكەن.\nسلاۆ و رێزی شۆرشگیری


یه‌كێتی له دروستبوونی ره‌وتی نوێبوونه‌وه هۆشداری ده‌دات\n7/12/2017 - 13:24\nدروستكردنی هه‌ر ره‌وتێك به مه‌رام و ده‌سكه‌وتی تایبه‌تیيه\nیه‌كێتی نیشتمانی كوردستان سه‌باره‌ت دروستبوونی ره‌وتێك له‌ناو یه‌كێتیدا رایده‌گه‌ێنێ، ئه‌و هه‌نگاوه به ئاڕاسته‌ی جیابوونه‌وه‌یه‌و خزمه‌ت به یه‌كێتی ناو یه‌كێتی ناكات.\nله روونكردنه‌وه‌یه‌كدا مه‌كته‌بی رێكخستنی یه‌كێتی نیشتمانی كوردستان رایگه‌یاند: له ماوه‌ی ڕابردوودا ره‌وتێك به‌ناوی (ره‌وتی نوێكردنه‌وه‌و دروستكردنه‌وه‌ی یه‌كێتی) راگه‌یه‌نرا، كه له‌لایه‌ن ژماره‌یه‌ك هه‌ڤاڵی یه‌كێتییه‌وه كاری بۆ ده‌كرێت، لێره‌وه به‌پێیوستی ئه‌زانین به هه‌موو لایه‌كی رابگه‌یه‌نین، ئه‌م هه‌نگاوه له ده‌ره‌وه‌ی په‌یڕه‌و پرۆگرامی (ی،ن،ك)ه‌و كارێكه به ئاڕاسته‌ی جیابوونه‌وه له حیزب خزمه‌ت به یه‌كێتی ناو یه‌كێتی ناكات و هه‌وڵێكیشه به‌مه‌به‌ستی له‌مپه‌ردانان له‌به‌رده‌م به‌ستنی چواره‌مین كۆنگره‌دا، كه ئه‌مه‌ش به‌هیچ جۆرێك په‌سه‌ندكراو نییه.\nراگه‌یه‌ندراوه‌كه جه‌ختیش ده‌كاته‌وه كه دروستكردنی هه‌ر ره‌وتێك به هه‌ر ناو و ئامانجێك، هێنده‌ی بۆ مه‌رام و ده‌سكه‌وتی تایبه‌تیه، ئه‌وه‌نده هه‌نگاوێك نییه بۆ چاره‌سه‌ركردنی هیچ گرفتێك یان زیندووكردنه‌وه‌ی پره‌نسیپه وون بووه‌كانی حیزب.\nهه‌ر له راگه‌یه‌ندراوه‌كه‌دا هاتووه: راستر وایه، ئه‌و هه‌ڤاڵانه له‌ڕێگای وێستگه شه‌رعیییه‌كانه‌وه هه‌نگاوبنێن بۆ به‌دیهێنانی ئامانجه‌كانیان، نه‌ك له‌ڕێگای ناشه‌رعی و پێچه‌وانه به په‌یڕه‌و و پڕۆگرامی حیزب، جارێكی تر جه‌خت ده‌كه‌ینه‌وه له‌وه‌ی ئه‌و هه‌نگاوه ده‌چێته ده‌ره‌وه‌ی بازنه‌ی كاری حیزبی و ده‌ڕژێته خانه‌ی خزمه‌تكردن به دژوو نه‌یاره‌كانی یه‌كێتی، سیاسه‌تی چه‌پكه گوڵه‌كه‌ی مامیش له‌م جۆره هه‌نگاو و كارانه‌دا، له‌به‌دیهێنانی ئه‌ركه قورسه‌كانیدا دوور ئه‌كه‌وێته‌وه، بۆیه پێمانوایه قۆناغه‌كه پێویستی به هه‌وڵ و كۆششی ته‌واوی هه‌ڤاڵانه‌و تا به‌ستنی كۆنگره‌ش پابه‌ند بوون به په‌یڕه‌و و پڕۆگرامی په‌سه‌ند كراوی یه‌كێتی و ئه‌ركی بنچینه‌ی ژیانی حزبی و سیاسیمان ده‌بێت.


ئەنتۆنی هۆپکنز بە گۆرانییەک دڵی بینەری فیلمەکانی خۆشدەکات – Knwe.org\nسەرەکی » هەمەڕەنگ » ئەنتۆنی هۆپکنز بە گۆرانییەک دڵی بینەری فیلمەکانی خۆشدەکات\nئەنتۆنی هۆپکنز بە گۆرانییەک دڵی بینەری فیلمەکانی خۆشدەکات\nدوای ئەوەی وەک باشترین ئەکتەری پیاو دیاریکراو خەڵاتی ئۆسکاری بەدەستهێنا بۆ بەشداریکردنی لە فیلمی «The Father»دا کە فیلمێکی نوێی سینەمای جیهانە، «ئەنتۆنی هۆپکنز» ئەستێرەی دیاری سینەمای جیهان وەک خۆشحاڵییەک بەو خەڵاتە لە ئینستاگرامی خۆی ڤیدیۆیەکی بڵاوکردۆتەوەو گۆرانییەکی منداڵی دەڵێتەوە، بەمەش دەیەوێت دڵی هەوادار و بینەری فیلمەکانی خۆشبکات.\nفیلمی «The Father» لە ئێستادا لەسەر شاشەی سینەماکانی چەندین وڵات نمایشدەکرێت و بەرهەمی فەرەنساو بەریتانیایە، سیناریۆی فیلمەکە شانۆنامەنووسی فەرەنسی «فلۆریان زیلەر» نووسیووێتی کە پێشتریش ژمارەیەک لە دەقە شانۆییەکانی کراونەتە فیلمی سینەمایی. هەروەها جگە لە «ئەنتۆنی هۆپکنز» ژمارەیەک ئەکتەری دیار رۆڵ لەم فیلمەدا دەبینن.\nئاوێتەیەك لە ئەوینی حەمە جەزا\nكەركوك، خەڵاتی ساڵانەی هونەرمەند سەڵاح داودە راگەیەنرا


وەزیری دارایی لەبارەی گومرگ فەرمانێك دەردەكات\nسەرەتا › خەندان › وەزیری دارایی لەبارەی گومرگ فەرمانێك دەردەكات\n2019/08/01 | 18:10\n(هەواڵ كوردستان)- خەندان-دوای ئاشكراكردنی بەقاچاخهێنانی سەدان تەن كەلوپەل بەبێ گومرگ، ئەمڕۆ وه‌زیری دارایی و ئابوری حكومه‌تی هه‌رێم بڕیارێكی نوێی له باره‌ی گواستنه‌وه‌ی كاڵا به شێوه‌ی ترانزێت له سه‌ر سنوره‌كان ده‌ركرد. رۆژی 29/7/2019 عەلی حەمە ساڵح، سەرۆكی فراكسیۆنی گۆڕان لە پەرلەمانی كوردستان رایگەیاند،"کاڵایه‌کی زۆر داخڵده‌کرێت (به‌تایبه‌ت شیش و هێلکه) ده‌ڵێن: ترانزێته بۆ سوریا، من یه‌ک مانگه سه‌رقاڵی به‌دواداچونم، هه‌مو ئه‌م کاڵایانه بۆ ناوخۆیه‌و بۆ خۆ دزینه‌وه له گومرگ ده‌کرێت، ڕۆژانه هه‌زاران ته‌ن شیش داخڵده‌کرێت، ته‌نی شیش گومرگی 90 دۆلاره، به‌ڵام یان عه‌فوده‌کرێن یان به درۆ ده‌ڵێن: بۆ سوریا ده‌چێت و ترانزێته‌و گومرگ نادرێت" عەلی حەمەساڵح بەڵگەیەكیشی بڵاوكردەوە و رایگەیاند"ئه‌و عه‌فوه‌ی ته‌نیا به یه‌ک نوسراو کراوه بایی 4 ملیۆن دۆلاره.\nعه‌فوی گومرگی له‌سه‌رجه‌م خاڵه سنوریه‌کان هه‌یه.\nئه‌مه‌یه وایکردوه داهاتی گومرگ که‌م بێت"\nبه‌پێی رێكار و میكانیزمی گونجاو رێژه‌ی یه‌ك له‌سه‌ر پێنجی ره‌سمی گومرگی ناو پێناسه‌ی گومركی و ره‌سمی زیاده رێگه به‌و كاره ده‌درێت\nئه‌مڕۆ پێنجشه‌ممه 1ی ئابی 2019 ئاوات شێخ جه‌ناب، وه‌زیری دارایی و ئابوری حكومه‌تی هه‌رێمی كوردستان فه‌رمانی وزاری ژماره 321ی ده‌ركرد و تیایدا هاتوه"له‌پێناو به‌رژه‌وه‌ندی گشتی و بره‌ودان به جوڵه‌ی بازرگانی له هه‌رێمی كوردستان و نه‌هێشتنی قۆرخكاری، بڕیارماندا به رێگه‌پێدان به گواستنه‌وه‌ی سه‌رجه‌م ئه‌و كاڵایانه‌ی له روی یاساییه‌وه رێگه‌پێدراون بۆ وڵاتانی دراوسێ به‌شێوه‌ی ترانزێت بۆ سه‌رجه‌م بازرگانان".وه‌زیری دارایی راشیگه‌یاندوه كه "به‌پێی رێكار و میكانیزمی گونجاو رێژه‌ی یه‌ك له‌سه‌ر پێنجی ره‌سمی گومرگی ناو پێناسه‌ی گومركی و ره‌سمی زیاده رێگه به‌و كاره ده‌درێت و فەرمانەكەش لە رۆژی ده‌رچونی ده‌خرێته بواری جێبه‌جێكردنه‌وه".


خوێندنەوەیەکی تر بۆ ڕووداوی ڕێستورانی ھۆقەباز.. بۆ کوژانی (عوسمان کۆسەی )دبلۆماتکاری تورک..!! – Standard Kurd\nلەلایەن ستاندار Posted on ئاب 19, 2019 900 جار بینراوە 0 سەرنج\n♦گروپ زۆزکی بنەماڵەی کەریم خان.. لەدوای رووخانی ڕژێم تاکە بەڵێندەری سوپای ئەمریکایە لە عیراق بۆ دابینکردنی پێداویستیەکانی ڕۆژانەی…\n♦تورکیا دوو ئامانجی لەھۆقەباز ھەبوو.. گوشار بۆ ئەمریکا و گووشار بۆسەر ماڵی کەریم خانی برادۆستی بۆ داگیرکردنی خواکورک و دواتر قەندیل!!\n♦کۆدی کامیرەکانی ھوقەباز، لەلای میتی تورکیا بووە.. ئاسایشی ھەولێر نەیتوانیوە کامیرەکان ببینێ، تا کۆدەکان نەھێنراوە..\n♦ئامانجی پارتیش جێ پێ لەقکردن و دوەرخستنەوەی کۆمپانیاکانی ( زۆزک گروپ) و ملکەچکردنی بنەماڵەی برادۆستیەکان..!!\n♦نێچیرڤان بارزانی لەماڵی مەجید سورچی لەگەڵ سەلام کەریم خان دانیشتووە..!!\n♦سدقی کەریم خان نزیکەی چەند ڕۆژێک لەجیاتی سجن لەماڵی عصمت ئەرگوشی دەست بەسەر بووە..!!\n♦نەجمەدین کەریم وکەسێێکی نزیک لەبنەماڵەی کەریم خان (…) ، داوا لەسەلام کەریم خان دەکەن ، کەئامادەن لەگەڵی بچێتە لای بارزانی ، بۆئەوەی براکەیان بەربدا..!!\nلێرەوە من ڕووداوەکە ناگێڕێمەوە.. چونکە خەڵکێکی زۆر و زۆربەی ناوەندەکانی ڕاگەیاند باس و شرۆڤەیان بۆ کردووە.. یەکێک لەھۆکارەکانی ئەو رووداوە..\nزۆرکەس بەھەمان شێوەی من باسی لەھۆکاری سیناریۆی کوشتنی ( عوسمان کوسە) (دبلۆماتکار!) یا ئەندامی دەزگای میت کردوە ، کە ھۆکارەی تەڵەیەکە بۆ ماڵی کەریم خانی برادۆستی..\nبەڵام ھیچ لەو لێکدانەوانە نەھاتووە بە ئەرگومێنت و فاکت، بیسەلمێنن کەبۆچی بنەماڵەی کەریم خانی برادۆستی کراوەتە ئامانج..؟؟\nزۆربەیان ھۆکارەکەی بۆ پەیوەندی ئەو بنەماڵەیە بە پەکەکە دەگەڕێننەوە.. کە ئەمەیان دیووێکی ڕووداوەکەیە!!\nبەڵام دیووێکی تری ھەیە کە تائێستا ئاماژەی پێنەکراوە، ئەویش کاری بازرگانی و سەرمایەو کۆمپانیایە.. لێرەوە من دەمەوێ لەوگۆشە نیگایەوە باس لەھۆکاری تێوەگڵاندنی ماڵی کەریم خان بکەم .. بەرای من ئەویش پەیوەندی بە کۆمپانیاکانی ( زۆزک گروپ) ھەیە کەلەدوای ڕووخانی ڕژێم ئەم کۆمپانیایە، تاکە کۆمپانیایە کەگرێبەستی لەگەڵ سوپای ئەمریکا ھەیە بۆ گواستنەوە و کەل وپەل و دابین کردنی پێداویستەکانی ڕۆژانەی وەک( خواردن و کەلوپەل و گواستنەوە ھتد) بۆ تەواوی سەربازگەو کۆمپانیاکانی سەر بەسوپای ئەمریکا لەعیراق ھەر لە بەسراوە تا زاخۆ لەھەولێریشەوە تا ڕۆژئاوا لە ( سوریا)..\n🔴 گروپی زۆزک..\nگروپی زۆزک ..لەچەندین کۆمپانیای بواری جیاواز پێک ھاتووە، لەدوای ڕاپەرین لەساڵی(١٩٩٢) سەرەتا لەبواری بیناسازی و پرۆژەی خزمەتگوزاری دەستی بەکار کردووە ، زۆربەی پرۆژەکانی(UN یوئێن) لەکوردستان ئەوان جێبەجێکارێکی سەرەکی بوون. لەزۆر بواری تر کار دەکات، لەدوای ڕووخانی ڕژێم بوونە تاکە بەڵێندەر بۆ دابینکردنی پێداویستیەکانی ڕۆژانەی سوپای ئەمریکا و کۆمپانیا ئەمریکیەکان لەعیراق، جگەلەوە سەرجەم کارە لۆجستیەکانی سوپای ئەمریکای بۆ گواستنەوە و دابینکردنێ پێداویستیەکانی خواردن و ئاو و ھتد گرتۆتە ئەستۆ.. بەڵکو ئێستا کۆمپانیاکانی زۆزگ گروپ، بەگوێرەی ڕاپۆرتێکی ڕۆژنامەنووس ( چەتینەر چێتین لە ٢٠١٩/٧/٢٩) ڕۆژنامەی( خەبەر تورک) دەڵێت: (زۆزک گروپ ئێستا ئەرکی گواستنەوەی تەوای پێداویستیەکانی سوپای ئەمریکا لەچەک و جبەخانە لەھەولێرەوە بۆ ڕۆژئاوا ( سوریا) گرتۆتە ئەستۆ ھەروەھا دەڵێت ، ئەم کۆمپانیایە ھەر لەبەندەری ام قصر عیراقی تا بەندەری مەرسینی تورکی کەلوپەلەکانی سوپای ئەمریکا دەگوازێتەوە). ئەم کۆمپانیایە یەکێکە لەکۆمپانیا جیھانیەکان ئۆڤیسی لەواشنتن و لەندەن و ئەوروپاو عیراق و دبی ھەیە، خاوەنی سەرمایەکی گەورەیە، بەھۆی قەیرانی ئابووری بەسەدان ملیۆن دۆلار قەرزی کەوتۆتە لای حکومەتی ھەرێم، کەزیاتر لە نیو ملیار دۆلار دەبێت .. ( بۆزیاتر زانیاری لەسەر زۆزک گروپ فەیسەڵ کەریم خان لەم گرتە ڤیدیۆیە باسی گەورەیی و کارەکانی ئەو کۆمپانیایە دەکات کەلەلایەن ھەر چوار براکەی و خۆی ( سەلام، غالیب، فەخری، سدقیی سەرپەرشتی و خاوەنداری دەکرێ).\nیەکێک لەھۆکارەکانی دژایەتی کردنی ئەم کۆمپانیایە، دەگەرێتەوە بۆ پەیوەندی بەھێزی بە ( UNیوئێن) و ئەمریکا و کۆمپانیا زەبەلاحەکانی جیھان..دەیانەوێ متمانەی ئەو لایەنانە بە زۆزک گروپ لەق بکەن..\nبڵاوکراوەی پێشوووەزارەتی دەرەوەی ئیران: هەوڵەكانی توركیا و ئەمەریكا بۆ دروستكردنی ناوچەی ئارام پێشێلکردنی یاسا نێودەوڵەتییەکانە\nبڵاوکراوەی نوێترتورکیا سێ گەورە سەرۆک شارەوانی کورد لەکارەکانیان دوردەخاتەوە


وەڵامی ڕۆناڵد کومان بۆ قسەکانی خواکین | Yariga.net یاریگانێت\nسێ شه‌ممه, حوزه‌یران 15 2021\nجوانترین گۆڵی وەرزی رابردووی بارسێلۆنا دەست نیشانکرا\nیونایتد بەفەرمی یەکەم دەستەوارەی پێشکەشی سانچۆ کرد\nبەپەلە: جۆری پێکانەکەی بێنزێما راگەیێندرا\nئەڵمانیا بووە پاڵەوانی یۆرۆی خوار ٢١ ساڵ\nدەستپێك/ئیسپانیا/وەڵامی ڕۆناڵد کومان بۆ قسەکانی خواکین\nوەڵامی ڕۆناڵد کومان بۆ قسەکانی خواکین\nیاریگا- ڕۆناڵد کومان لەسەر هرشە توندەکەی خواکین سانچێز هاتە وەڵام و بابەتەکەی توندتر نەکردەوە.\nپێشتر یاریزانه ئیسپانییە بە ئەزموونەکەی ڕیاڵ بیتیس لە چاوپێکەوتنێکی ڕادیۆنی کادێناسێر وتی کە ئەگەر سەرۆکی بیتیس بێت ئەوا نەک وەک ڕاهێنەر بەڵکو وەک کارمەندی کەلوپەلەکانیش ڕۆناڵد کومان وەرناگرێت، ئەوە وەک گوزارشێکی توند بوو بۆ ئەو ئەزموونەی ساڵانێک لە ڤالانسیا پێکەوە گوزەراندیان.\nئەمڕۆ لە کۆبوونەوەی ڕۆژنامەوانی پێش ڕووبەڕوو بوونەوەکەی سبەینێ نێوان بلاوگرانا و بیتیس، ڕاهێنەرە هۆڵەندییەکە گوتی: “تێدەگەم ئەم بابەتە بۆ ئێوە [ڕاگەیاندنەکان] زۆر خۆشە. بەڵام من خۆمی تێوەناگلێنم. ئەگەر خواکین دەیەوێت قسەی زیاتر بکا ئەوە کێشەی خۆیەتی و من هۆشم لەسەر یارییەکەیە نەک شتی تاکەکەسی یاخود شتانێک که ساڵانێکی زوو ڕوویان داوه. لەگەڵ ئەوەش دەزانین خواکین قسەکەرێکی باشە.”\nبۆ بیرهێنانەوە، دوای لەسەر کار لابردنی کومان لە ڕاهێنەرایەتی شەمشەمەکوێرەکان 2008 پاش تەنها چەند مانگێک، لە توانای یاریزانەکانی کەم کردەوە لە نێوانیاندا خواکین کە نرخی 30 ملیۆن یۆرۆیی بوو بەڵام کومان گوتبووی وا یاری دەکات وەک وایە بەهاکەی تەنها 30 یۆرۆ بووبێت.\nبارسێلۆنا خواکین ڕۆناڵد کومان ڕیاڵ بیتس ڤالێنسیا لالیگا\nدەمەقالێ لە نێوان زیدان و رۆژنامەنوسێک رویدا\nبارسێلۆنا دوو یاریزانی مانچێستەر سیتی کردوەتە ئامانج\nمیسی و رۆناڵدۆ سەرەتای وەرزی نوێ رووبەڕووی یەکتری دەبنەوە\nدوو وادە دیاریکراون بۆ نوێکردنەوەی گرێبەستی میسی\nڤیدیۆی گۆڵەکان و تەواوی یاریەکەی سلۆڤاکیا و پۆڵەندا\nڤیدیۆ: گۆڵی دووەمی سلۆڤاکیا دژی پۆڵەندا\nڤیدیۆ: گۆڵی یەکسانی پۆڵەندا دژی سلۆڤاکیا\nڤیدیۆ: گۆڵی یەکەمی سلۆڤاکیا دژی پۆڵەندا\nڤیدیۆ: سەرجەم گۆڵەکان و تەواوی یاریەکەی چیک و سکۆتلەندا\nڤیدیۆ: گۆڵی دووەمی چیک دژی سکۆتلەندا\nڤیدیۆ: گۆڵی یەکەمی چیک دژی سکۆتلەندا\nتەواوی یاری ڤیدیۆ گۆل کۆلۆمبیا 1 – 0 ئیکوادۆر


ل ڤێ یارییا فێلبازانه بنێره!! - دارکا مازی\nل ڤێ یارییا فێلبازانه بنێره!!\nقارا‌یلان دبێژیت: «من دخواست سه‌رۆك بارزانی ببینم و تشته‌كێ ڤه‌شارتی بێژمێ»، هه‌روه‌ها دبێژیت: «ئاردۆگان خواست ل باكورێ كوردستانێ ئاگربه‌ستێ راگه‌هینین و شه‌رێ پارتی بكه‌ین».\nبۆ زانیاریێن زێده‌تر هه‌ڤالان و خوانده‌ڤانێن برێزێن ڤێ گۆتارا من، په‌كه‌كه و شه‌خسێ قارایلان ژ به‌ری گه‌هشتنا ئاردۆگان بۆ ده‌ستهلاتێ، ژ سالا 1987ێ وه‌ره یێ شه‌رێ كوردان ل باشوورێ كوردستانێ دكه‌ن ب تایبه‌تی شه‌رێ پارتییا ده‌مۆكرات و هێشتا ئه‌ڤ شه‌رێ وان به‌رده‌وامه.\nل سالا 1982ێ، عه‌بدوللا ئۆجالان ب ده‌ستوورا پارتی، به‌شه‌كا گه‌ریلایێن په‌كه‌كێ ژ بۆ ئه‌نیێن دژی رژێما تركیێ ڤه‌گوهاستن باشوورێ كوردستنێ و ل سنۆرێ نێڤبه‌را باشوور و باكور ب جهـ كرن، ل دوماهییا مه‌ها ئادارا 1983ێ، عه‌لی حه‌یده‌ر قه‌یتان ژ سووریێ گه‌هشته ته‌هرانێ و ژ وێرێ به‌ر ب راژانێ ب رێ كه‌ت، پاش ڤێ «دیدارێ»، گه‌ریلایێن په‌كه‌كێ گرووپ گرووپ گه‌هشتن باشوورێ كوردستانێ، ل رۆژا 15/4/1984ێ یه‌كه‌م شه‌رێ چه‌كداری یێ په‌كه‌كێ ل دژی سوپایێ تركیێ چێبوو، د ڤی شه‌ری دا، دربه‌كێ مه‌زن ب گه‌ریلایێن په‌كه‌كێ كه‌ت.\nرێككه‌فتنا ل گه‌ل رژێما سه‌دام ل 1987ێ ل دژی باشوورێ كوردستانێ\nل سالا 1987ێ، په‌كه‌كه و رژێما سه‌دامی ل دژی باشوورێ كوردستانێ رێككه‌فتن، په‌كه‌كێ 7 پێشمه‌رگه‌یێن پارتی د ده‌ما گۆتوبێژان دا گرتن و هه‌تا رۆژا مه یا ئه‌ڤرۆ ژی نه‌خو‌یایه كانێ ئه‌ڤه پێشمه‌رگه هاتینه شه‌هید كرن، یان ژی ب په‌كه‌كێ ته‌سلیمی رژێما سه‌دامی كرینه.\nدامه‌زراندنا پاكێ و دژاتییا په‌رله‌مانێ كوردستانێ ژ سالا 1992ێ\nل سالا 1991ێ، پاش سه‌رهلدانا گه‌لێ باشوور ل دژی رژێما سه‌دام، په‌كه‌كێ خوه وه‌ك ئالترناتیڤا رێخستنێن باشوورێ كوردستانێ ناساند و راگه‌هاند كو ل باشوور چ گوهۆرین بێی په‌كه‌كێ ناهێنه ئه‌نجام دان و ژ بۆ ڤێ مه‌به‌ستێ رێخستنه‌ك ب ناڤێ پارتی ئازادی PAK دامه‌زراند و ل ده‌مێ به‌ره‌یێ كوردستانی ل مه‌ها گولانا سالا 1992ێ بریارا یه‌كه‌مین هه‌لبژارتنێ دای و په‌رله‌مانێ كوردستانێ دامه‌زراندی، په‌كه‌كێ گۆت: «نابیت گه‌ل گرنگیێ ب یاسایێن په‌رله‌مانێ كوردستانێ بدت»!.\nئاپۆ: دێ سوپایێ تركیێ كێشی باشوور كه‌ین و دێ باشوور لێ كه‌ینه ڤیه‌تنام!\nهه‌ر د ڤێ سالێ دا، ئۆجالان ره‌وشا باشوورێ كوردستانێ و ڤیه‌تنامێ دانان به‌ر هه‌ڤ و راگه‌هاند: «ئه‌م دێ سوپایێ تركیێ كێشی باشوور كه‌ین و دێ باشوور ل وان كه‌ینه ڤیه‌تنام».\nحكوومه‌تا شه‌ری و په‌رله‌مانێ نه‌ته‌وه‌ی\nد ڤێ ناڤبه‌رێ دا په‌كه‌كێ تیۆرییا «حكوومه‌تا شه‌ر و په‌رله‌مانێ نه‌ته‌وی» به‌لاڤ كر و ل رۆژا 14/4/1995ێ، په‌رله‌مانه‌ك ل ئه‌ورۆپایێ چێكر و ب په‌رله‌مانێ نه‌ته‌وی ناڤ كر، پاش په‌رله‌مانتارێن خوه یێن خه‌یالی ڤه‌گوها‌ستن باشوورێ كوردستانێ و گۆت: «ئه‌ڤ په‌رله‌مانه دێ پێشیێ ل ئه‌مه‌ریكا و تركیێ گریت و دێ خه‌ته‌ریێ ژ پارتیێن سیاسی یێن باشوورێ كوردستانێ دوور كه‌ت».\nداگیركرنا گوندێن باشوورێ كوردستانێ\nقاریلان و په‌كه‌كه ل وێ باوه‌رێ بوون كو پرانییا گه‌لێ باشوور دگه‌ل پارتییا ئازادی PAK یه، شه‌ر ل كوردستانێ چێكر، سوپایێ تركیێ كێشی باشوور كر، لێ به‌لێ راستی شكه‌ستنێ هاتن، پاش راگه‌هاند ئه‌م رێزێ ل په‌رله‌مانێ كوردستانێ دگرین، لێ به‌لێ پاش نه‌مانا رژێما سه‌دام، ب پرۆژیا ده‌وله‌تا فاشێستا تركیێ، سیاسه‌تا خوه به‌رده‌وام كر، پتری 500 گوندێن دهۆكێ، ئامێدیێ، ئاكرێ، سیده‌كان و زنجیره‌یا چیایێ قه‌ندیلێ داگیر كرن، پاش هێدی هێدی ئه‌ڤ ناڤچه ژ بۆ سوپایێ تركیێ هێلان.\nرێككه‌فتنا ل گه‌ل حه‌شدا شه‌عبی\nل گه‌ل حه‌شدا شه‌عبی به‌رژه‌وه‌ندیێن كۆمارا ئیسلامی یا ئیرانێ پاراستن، ل كه‌ركووكێ، مه‌خموور و شنگالێ ل دژی كوردان و حكوومه‌تا باشوورێ كوردستانێ ملێ خوه دان ملێ حه‌شدا شه‌عبی، ل جهێن داگیركری یێن باشوورێ كوردستانێ هه‌رێمێن پاراستنا میدیا دامه‌زراندن و ژیان ل وان گوندان و لڤ و ته‌ڤگه‌را پێشمه‌رگه‌یێن كوردستانێ ئاسته‌نگ كرن، ب ئاوایه‌كی كو چ كه‌س نه‌دشیا نه چاندنێ بكه‌ت و نه‌ژی ئێمناهییا باشوور ل وان ناڤچه‌یان بپارێزیت.\nبۆچی پارتیێن سیاسی یێن باشوور هزر ل وێ یه‌كێ ناكه‌ن كو په‌كه‌كه یا ب وه‌كاله‌ت پێش رژێمێن داگیركه‌ر ڤه شه‌رێ كوردستانێ دكه‌ت!.\nهه‌تا رۆژا مه یا ئه‌ڤرۆ ژی ل سه‌ر رێیا پێشمه‌رگه‌هان مینان دچینیت، مووشه‌كێن كۆرنێت كو ئه‌مه‌ریكایێ ژ بۆ شه‌رێ ته‌رۆرا داعشێ ب یه‌په‌گێ داینه، ل پێشمه‌رگه‌هان دده‌ت.\nل رۆژا 5/6/2021ان ل ئامێدیێ په‌كه‌كێ مووشه‌كا كۆرنێت ل ترومبێلا پێشمه‌رگه‌یان دا، 6 پێشمه‌رگه شه‌هید كرن و 5 ژی بریندار كرن، سه‌یره به‌شه‌كێ پارتیێن سیاسی یێن باشوورێ كوردستانێ ل همبه‌ری ڤان ده‌ستدرێژیێن په‌كه‌كێ بێده‌نگن یان ژی ب ئانالیزێن شاش ڤێ كریارا ته‌رۆریستی یا په‌كه‌كێ ل باشوورێ كوردستانێ ب دژی پارتی و ژبۆ به‌رژه‌وندییا خوه دزانن و بیر ل وێ یه‌كێ ناكه‌ن كو قاریلان و ئه‌ندامێن كۆنسه‌یا سه‌رۆكاتییا په‌كه‌كێ بێی جوداهی یێ ب وه‌كاله‌ت پێش رژێمێن داگیركه‌ر ڤه شه‌رێ كوردستانێ دكه‌ن!.


https://1baiser.com ته‌نها سێ ئه‌ندام موڵکوماڵی پەرلەمانیان گەڕاندووەتەوە |\nHome سەرەکی ته‌نها سێ ئه‌ندام موڵکوماڵی پەرلەمانیان گەڕاندووەتەوە\n״هەر پەرلەمانتارێک موڵکی پەرلەمان نەگەڕێنێتەوە دەدرێتە دادگا״\nپەرلەمانی کوردستان داوای موڵکوماڵی پەرلەمان لە پەرلەمانتارانی کوردستان دەکاتەوە و ئەو مۆڵەتەش کە داویەتی تەنها دە ڕۆژی ماوە، بەڵام بە وتەی بەڕێوەبەری کارگێڕیی پەرلەمان تا ئێستا تەنها سێ پەرلەمانتار موڵکوماڵی پەرلەمانیان گەڕاندووەتەوە.\nپەرلەمانتارانی کوردستان لەگەڵ هەڵبژاردنیان لە ماوەی چوار ساڵی پەرلەمانتارییان کۆمەڵێک ئیمتیازاتی پەرلەمانیان پێ دەدرێت وەک شوقە و ئۆتۆمبێل و قەرز، بەڵام لە دوای چوار ساڵەکە دەبێت بگەڕێندرێتەوە، بەڵام لە خولی چوارەمدا تا ئێستا تەنها سێ پەرلەمانتار ئەو ئیمتیازاتانەی پەرلەمانتارانیان گەڕاندووەتەوە کە پێیان درابوو.\nهیوا نه‌سره‌دین، به‌ڕێوه‌به‌ری كارگێڕی له په‌رله‌مانی كوردستان بۆ ״ئاژانس״ وتی: ״له خولی چواره‌می په‌رله‌مان له‌گه‌ڵ سوێندخواردن زۆرێك له ئه‌ندامانی په‌رله‌مان خانوو و شوقه‌یان پێ دراوه یان ئۆتۆمبێل و قه‌رزیان دراوه‌تی، دەبێت ئێستا سەرجەمیان بیانگەڕێننەوە.״\nوتیشی: ״لیژنەیەکمان پێک هێناوە تا ٢٠ی ئەم مانگە مۆڵەتە، بەڵام تا ئێستا تەنها ٣ پەرلەمانتار موڵکوماڵی پەرلەمانیان گەڕاندووەتەوە.״\nلەم خولەدا ٩٥ شوقە لە گوندی ئیتاڵی دراون بە پەرلەمانتاران و دە ئۆتۆمبێلی پەرلەمانیش لای فراکسیۆنە جیاجیاکانی ناو پەرلەمانن.\nدانا دارا، ڕاوێژكاری یاسایی په‌رله‌مانی كوردستان بۆ ״ئاژانس״ وتی: ״له ڕۆژی سوێندخواردنی ئه‌ندامانی په‌رله‌مان سودمه‌ند ده‌بن له‌و خانوو و ئۆتۆمبێلانه‌ی په‌رله‌مان، به‌ڵام له ڕۆژی كۆتاییهاتنیش به خوله‌كه‌یان ده‌بێت هه‌موو شت ته‌سلیم بكه‌نه‌وه، چونكه ناتوانن بۆ شه‌خسی به كاری بهێنن.״\nوتیشی: ״ئەگەر تا ٢٠ی ئەم مانگە نەیانگەڕاندنەوە یەک جاری تر ئاگادار دەکرێنەوە، ئەگەر نەیانهێنانەوە ئەوا ڕووبەڕووی یاسا دەکرێنەوە.״\n٣٠ی مانگی ڕابردوو له هه‌رێمی كوردستان هه‌ڵبژاردن بۆ خولی پێنجه‌می په‌رله‌مانی كوردستان به‌ڕێوه چوو.\nدلێر ماوه‌تی سه‌رۆكی فراكسیۆنی یه‌كێتیی له‌په‌رله‌مانی كوردستان و ئه‌ندامی لیژنه‌ی كاروباری په‌رله‌مان بە ״ئاژانس״ی ڕاگەیاند، زۆربه‌ی ئه‌ندامانی په‌رله‌مان سودمه‌ند بوون له وه‌رگرتنی خانوو و شوقه.\n״ئاژانس״ لە ژمارەکانی ڕابردوودا ئەوەی بڵاوکردەوە ٣٦ ملیار دیناری پەرلەمان کە لە خولی سێیەمی پەرلەماندا دراوە بە پەرلەمانتار و فەرمانبەران تا ئێستا تەنها ٣ ملیار دیناری لێ گەڕێندراوەتەوە.\nوتیشی: ״ئەو خانوو و شوقانە بە کرێ لەسەر پەرلەمانتاران دەکەون و پێم وایە لەو وادەیەدا پەرلەمانتاران بیانگەڕێننەوە.


کامکاران - ویکیپیدیا، ئینسایکڵۆپیدیای ئازاد\n(ڕەوانەکراوە لە کامکارەکانەوە)\nبە فارسی: کامکارها\nسنە، کوردستان، ئێران\nفۆلکۆری کوردی و فۆلکلۆری فارسی\nکامکاران خێزانێکی کوردە کە پێکھاتووە لە حەوت برا و خوشکێک، کە ھەموویان خەڵکی شاری سنەی پایتەختی ڕۆژھەڵاتی کوردستانن.\nگرووپەکە چەندان کۆنسێرتیان لە جیھاندا ئەنجامداوە، یەکێک لەوانە لە مەراسیمی پێشکەشکردنی خەڵاتی نۆبڵی ئاشتیی ساڵی ٢٠٠٣ بوو بە شیرین عەبادی.\nکامکاران بۆ ئەوەڵ جار، ساڵی ١٣٤٤ ک. بەرامبەر ساڵی ١٩٦٥ زایینی لە سنە دا وەکوو تیپێکی بنەماڵەیی دەرکەوتن و گەلێک بەرنامەی جۆربەجۆریان لە باشگای ئەفسەران، مەدرەسەکان و تالارەکانی شاری سنە دا پێشکەش کرد. سەرپەرشتی ئەو تیپە سەرەتاییە مامۆستا حەسەن سووری (باوکی بنەماڵە) بوو و بۆ خۆی بە ڤیۆڵۆن بەشداری دەکرد. دیکەی ئەندامان بریتی بوون لە: ھۆشەنگ (ئاکاردیۆن)، بیژەن (گۆرانیبێژ)، پەشەنگ (سەنتوور)، قەشەنگ (گۆرانیبێژ و ڤیۆڵۆن) و ئەرژەنگ (دومەک).\nساڵی ١٩٦٩ کە مناڵەکانی بنەماڵە تۆزێک گەورەتر بوون، تیپەکەیشیان پتەوتر و یەکانگیرتر بوو و کۆنسێرتگەلێکیان لە ھەندێک لە شارەکانی کوردستان وەکوو ورمێ بەڕێوە برد.\nپاش ساڵی ١٩٧١، ھەندێک لە ئەندامانی بنەماڵە، لەوانە ھۆشەنگ، بیژەن و ئەرسەلان، بۆ فێربوونی زانستییانەی مۆسیقا چوون بۆ تاران و لە زانکۆی ھونەرە جوانەکانی ئەوێ دا دەستیان بە خوێندن کرد (لەو سەردەمە دا، ئەرژەنگ نیگارکێشیی دەخوێند). دوای ماوەیێک، کامکاران لەگەڵ محەممەد رەزا لوتفی، حسەین عەلیزادە، پەرویز مشکاتیان و چەند کەسێکی تر، دوو تیپی مۆسیقای شەیدا و عارفیان دەمەزراند. ئێستاکە ئەم دوو تیپە لە ناودارترین تیپەکانی مۆسیقای سوننەتیی ئێرانین و لەگەڵ شەجەریان و شارام نازری دا ھاوکاریان بووە.\nیەکەم کۆنسێرتەکانی ئەم بنەماڵەیە بە ناوی «تیپی کامکاران» ەوە، لە سەرەتای سەردەمی پاش ئینقلابی ئێران، لە وەرزشگای ئازادی و تالاری وەحدەت لە تاران دا بەڕیوەچوو کە پێکھاتبوو لە سێ بەشی سەرەکی: مۆسیقای فارسی، تاکەژەنیی سەنتوور لە لایەن ئەردەوانەوە و مۆسیقای کوردی.\nلە ساڵی ١٩٨٩ ک. ە ئومێد لوتفیش، کوڕی قەشەنگ و محەممەد رەزا لوتفی، کە تاری دەژەنی، ھاتە ناو تیپەکەوە.\nکامکاران، لەم کۆنسێرتگەلی دواییەی خۆیان دا، ھەندێک لە لاوانی بەھرەداریان لەگەڵ خۆیان ھاوڕێ کردووە.\nھۆشەنگ کامکار - (دەرھێنەر و مۆسیقادانەری گرووپەکە)\nبیژەن کامکار - (گۆرانیبێژی سەرەکی و ژەنیاری تار، ڕوباب، دومەک و دەف)\nپەشەنگ کامکار - (سەنتوور)\nقەشەنگ کامکار - (سیتار)\nئەرژەنگ کامکار - (دومەک)\nئەرسەلان کامکار - (بەربات و ڤیۆلین و عوود)\nئەردەشیر کامکار - (گەیچاک و کەمانچە)\nئەردەوان کامکار - (سەنتوور)\nنەجمە تەجەددود - (ڤۆکاڵیست)\nمریەم ئیبراھیم پوور - (ڤۆکاڵیست)\nسەبا کامکار - (ڤۆکاڵیست)\nھانا کامکار - (دەف)\nنەیریز کامکار - (تار)\nئومێد لوتفی - (سیتار)\n^ "Master Musicians". simorgh.org.uk. لە ڕەسەنەوە ئەرشیڤ کراوە لە 18 February 2007. لە ڕێکەوتی ٢٦ی تشرینی دووەمی ٢٠١٥ ھێنراوە. بەدواداچوون بۆ ڕێکەوت بکە لە: |access-date= (یارمەتی)\nوەرگیراو لە «https://ckb.wikipedia.org/w/index.php?title=کامکاران&oldid=689839»\nگرووپە مۆسیقییە کوردییەکان\nئەم پەڕەیە دواجار لە ١٠:٤٥ی ١٥ی ئایاری ٢٠٢٠ نوێ کراوەتەوە.


سیکۆتینى پێكه‌وه‌لكانی ئۆکرانیا ئێکسپایەر بووه\nماڵپه‌ری پۆله‌تیك 2022.02.12 12:39 PM\n635 جار خوێندراوەتەوە\nلەگەڵ خوێندنەوەی ئەم شیكارییه جارجار سەیرێکی ئەو وێنەی خوارەوە بکە، ئەوە پێ ئەڵێن نەخشەی ڕەگەز و زمانی وڵاتی ئۆکرانیا.\nحاڵی ئۆکرانیا وەک حاڵی عێراق وایە، ئەمریکا و زلهێزەکانی ڕۆژئاوا لەبەر بەرەژەوەندی خۆیان بە سیکۆتینی سیاسی و زۆرە ملێ ئەو وڵاتەیان لە چەند نەتەوەیەکی جیاواز بەیەکەوە نوساندوە و ناویان لێناوە ئۆکرانیا، تەماشای وردەکاری خوار نەخشەکە بکە بزانە پێکهاتە جیاوازەکانی ئۆکرانیا چۆنە.\nبەگشتی هەموو خاکی ئوکرانیا دابەش کراوە بەسەر سێ گروپی جیاوازدا، کە ئەویش نەتەوەی سەرەکی ئۆکراین و ڕووس و کەمە نەتەوەکانی تری وەک ڕۆمانی و مۆڵدۆڤانسی و هەنگاری و بولگاری.\nڕەنگە سورەکە ئەو ناوچانەی ئۆکرانیایە کە زۆرینەی موتڵەق تێیدا ئۆکرانیە و هیچ کەمینەکی بەرچاوی تێدا نیە، زمانی ئاخافتن تەنها هەر ئۆکرانیە و لەژێر کۆنتڕۆڵی تەواوی وڵاتی ئۆکرانیادایە.\nڕەنگە پەمەییەکە زۆرینەی ڕەگەز و زمان ئۆکرانیە، بەڵام نەتەوەی کەمینە تێیدا ڕوسیە و لەژێر کۆنتڕۆڵی وڵاتی ئۆکرانیادایە.\nڕەنگە زەردەکە ئەوناوچانەن کە زۆرینە تێیدا ڕوسیە، ئەڵبەتە هەم وەک ڕەگەز ڕوسین، وە هەم زمانی ئاخافتنیشیان ڕوسیە، بەڵام لەژێر دەسەڵاتی دەوڵەتی ئۆکرانیایە.\nڕەنگە بێجیەکە ئەو ناوچانەن کە کەمینەی ڕەگەز و زمان تێیدا ئۆکرانیە و زۆرینە ڕوسیە، بەڵام لە ژێر کۆنتڕۆڵی وڵاتی ئۆکرانیادایە.\nڕەنگە سور و سپیەکە ئەو ناوچەیە کە خەڵکەکەی بەڕەگەز ڕوسین، بەڵام بە ئۆرکرانی قسە ئەکەن، یەعنی وەک تەعریبەکەی لای خۆمان ئەمانیش بەزۆر تەئۆک کراون و لە ژێر دەسەڵاتی وڵاتی ئۆکرانیادان.\nڕەنگی قاوەییەکە جەزیرەی کریمیایە کە لەساڵی 2014 ڕوسیا چووە ناوی و داگیری کرد، هەرچەند خەڵکەکەی خۆیان هەر بەڕەگەز ڕوسی بوون و بە زمانی ڕوسیش قسەیان ئەکرد.\nڕەنگە زەرد و قاوەییەکە پێکەوە ئەو ناوچانەن کە زۆرینە تێیدا ڕوسیە و ئێستا لەژێر کۆنتڕۆڵی گروپە چەکدارەکانی سەر بە ڕوسیادایە، ئەم ناوچەیە لە ئێستادا وەک هەرێمێکی جیاوازە لە ئۆکرانیای لێهاتووە کە پێی ئەوترێت ناوچەی (دۆنباس) ڕێک وەک کەرکوک و ناوچە جێ ناکۆکەکانی لای خۆمان وایە، هەمیشە شەڕ و ئاژاوەی تێدایە، دوو مەتاری نێودەوڵەتی تێدایە لە ئێستادا داخراون، جا ئەگەر لە یادتان بێت، فڕۆکە مەدەنیەکەی مالیزیا لێرەوە بە ساروخی چەکدارەکانی سەر بەڕوسیا پێکرا و کەوتەخوارەوە، کە بووبەهۆی کوژرانی هەموو سەرنشینەکانی ناوی، لە ئێستادا سوپای ڕوسیا لەم ناوچەوە پێشڕەوی کردوەو و هاتۆتە ناو خاکی ئۆکرانیاوە.\nڕەنگە ڕەساسیەکان دانیشتوانەکەی لە بنەڕەتدا ڕۆمانی و مۆڵدۆڤانسین.\nڕەنگی سەوز و وەنەوشەییەکەش خەڵکەکەی هەنگاری و بولگارین لە ئەسڵدا.\nلەبەر هەبوونی ئەو ڕێژە زۆرەی نەتەوەی ڕووس لە ئۆکرانیا، ڤلادیمێر پۆتینی سەرۆکی ڕوسیا ووتی ئێمەو ئوکرانیەکان براین، سەرۆکی ئۆکرانیا ڤۆلۆدیمر زیلینسکیش وڵامیدایەوە ووتی ڕاستە ئێمە براین، بەڵام برایەتیەکەمان وەک برایەتی نێوان هابیل و قابیل وایە.\nئەمریکا و بەریتانیا و ڵاتانی ئەوروپا و پەیمانی ناتۆیش لە ئێستادا پشتگیری لە یەکپارچەیی خاکی ئۆکرانیا ئەکەن، بەڵام هەروەک و ئەوەی کە لە عێراق ئەگوزرەرێ، ئەوان چاویان لە ئاستی ئەو هەموو جیاوازی و ناتەبایی و شەڕو ئاژاوە داخستووە، تەنها بەرژەوەندیەکانی خۆیان ئەبینن.\nبۆیە پێ ئەچێت بەم نزیکانە ئەوسیکۆتینەی کە نەخشەی ئۆکرانیای پێ چەسپ کراوە ئێکسپایەر بێت و سەراپای وڵاتی ئۆکرانیا لەبەر یەک هەڵوەشێت، ڕەنگە ئەوەی لە ئۆکرانیا ڕوو ئەدات ببێت بە مودێلێکی باش بۆ هەڵوەشانەوەی شەبەحی عێراقیش، با چاوەڕوان بین....\nخوێندكاری دكتۆرا ـ به‌ریتانیا


١. ژیاری ڕۆژئاوا\nدانراوه له‌لایه‌ن: باوکی موحه‌ممه‌د ڕێكه‌وت: ٨/٨/ ٢٠٠٦\nدكتور: سفر الحوالی\nوه‌رگێڕانی: باوكی موحه‌ممه‌د\nسه‌لامی خوای گه‌وره‌تان لێ بێت خۆێنه‌رانی به‌ڕێز، سوپاسی خوای گه‌وره ئه‌كه‌ین كه یارمه‌تی داین و بۆ ئه‌وه‌ی بتوانین قسه له‌سه‌ر بابه‌تێكی زیندوو، گه‌وره و فره‌لایه‌ن بكه‌ین كه هه‌موو مسوڵمانێك ئه‌گرێته‌وه و به ئه‌رك و فه‌رمان ئه‌گه‌ڕێ له‌سه‌ری شاره‌زایی لێی هه‌بێت، هه‌موو بانگخواز و خاوه‌نهه‌ست و غیره‌تێك. ئه‌ویش داهاتووی ژیار و شارستانێتیی مرۆڤایه‌تییه. داهاتووی ڕه‌گه‌زی مرۆڤایه‌تییه له‌سه‌ر ئه‌م زه‌ویه‌دا.\nكێ جڵه‌وی داهاتووی به ده‌سته له‌م جیهانه‌دا كه شه‌پۆل ئه‌دات و شێواوه به ڕووداو و گۆڕانكاری و مه‌سه‌له گرنگه‌كان؟\nئه‌م هه‌ساره‌ی ئێمه وای لێ هاتووه بۆته شانۆ و مه‌ڵبه‌ندی باسكردن و ڕاگۆڕینه‌وه؛ بۆته گۆڕه‌پانێك بۆ چه‌نده‌ها بیروڕای جۆراوجۆر و شه‌ڕ و پێكادانێكی به‌رده‌وام. ده‌ی كێ له‌كۆتاییدا سه‌رفراز ئه‌بێت و سه‌ركه‌وتن به‌ده‌ست دێنێت؟\nچ ئایینێك و چ ڕه‌گه‌زێك و چ بیروباوه‌ڕێك زاڵ ئه‌بێت به‌سه‌ر ئه‌م به‌شه له موڵكی خوای گه‌وره كه زه‌وییه؟\nپێش ئه‌وه‌ی قسه له‌سه‌ر داهاتوو بكرێت، پێویسته ئاوڕێك له ئێسته‌مان بده‌ینه‌وه و بیخه‌ینه به‌ر باس و لێكۆڵینه‌وه، چونكه ئێسته ڕێگه‌یه‌كه بۆ شاره‌زا بوون له داهاتوو، به‌ڵكوو له ڕاستیدا به‌شێكه له داهاتوو. چونكه سه‌ره‌تا‌كه‌یه‌تی كه لێیه‌وه ده‌ستپێ ئه‌كات. كه‌واته پێویستمان به تێڕوانین و ڕامانێكه بۆ ئسته‌مان كه تێیدا ده‌ژین.\nكێ جڵه‌وی مرۆڤایه‌تی به‌ده‌سته‌وه‌یه ئه‌مڕۆ؟\nكێ فه‌رمان ئه‌كات به‌سه‌ر مرۆڤایه‌تیدا ئه‌مڕۆ؟\nكێ زاڵ و سه‌ركه‌وتووه -ئه‌گه‌ر به‌ڕووكه‌شیش بێت- به‌سه‌ر ئه‌م هه‌ساره‌دا؟\nبا لێره‌وه هه‌نگاو هه‌ڵگرین به‌ره‌و داهاتوو، بۆ كێ ئه‌بێت، غه‌یب و په‌نهان هه‌ر لای خوای گه‌وره‌یه. به‌ڵام خوا هه‌ندێ شتی پێ ئاگادار كردووین به‌رامبه‌ر به‌م مه‌سه‌له‌یه، هه‌ندێ ڕێوشوێنی داناوه له‌م بوونه‌وه‌ره‌دا كه ئه‌گه‌ر هه‌ر كه‌س لێیان ورد بێته‌وه و سه‌رنجیان بدات و چاوڕۆشنییه‌كی هه‌بێت به داهاتوو، تێ ئه‌گات كه سه‌ره‌نجام به‌ره‌و كوێ ئه‌ڕوات و داهاتوو بۆ كێ ئه‌بێت.\nله هیچ كه‌سێك شاراوه نییه كه ئه‌و ژیار و شارستانێتییه‌ی ئه‌مڕۆ به‌رقه‌راره و له‌ئارادا‌یه و زاڵ و سه‌ركه‌وتووه ژیاری ڕۆژئاوایه. جا ئێمه كاتێك كه قسه له ژیار و شارستانێتیی ڕۆژئاوا ده‌كه‌ین، مه‌به‌ستیشمان پێی ئه‌و درێژبوونه‌وه سروشتی و هزرییه‌ی شارستانێتیی ڕۆژئاوایه واته: ڕۆژهه‌ڵات و ڕۆژئاوا و هه‌موو ئه‌و وڵاتانه‌ش كه له‌ژێر ئاڵای ئه‌م شارستانێتییه‌وه‌ن و له بازنه‌ی ئه‌ودا ده‌خولێنه‌وه.\nئه‌م ژیاره‌ی ئه‌مڕۆ فه‌رمانڕه‌واییی مرۆڤایه‌تی ئه‌كات له لایه‌نی هزر و مادد‌ییه‌وه -ئه‌گه‌ر به‌ڕووكه‌شیش بێت-، ئه‌وه‌یه كه فه‌یله‌سووفی گه‌وره‌ی ڕۆژئاوا برتراند رسل ناوی لێ ناوه "پێشه‌وایه‌تیی پیاوه‌سپییه‌كه". مه‌به‌ست پێی ئه‌و ڕه‌گه‌زه‌یه كه خوای گه‌وره له قورئانی پیرۆزدا و پێغه‌مبه‌ر (صلی الله علیه وسلم) ناویان لێ ناون (روم) واته ڕه‌گه‌زی ڕۆم. هه‌روه‌ك چۆن له‌و ئایه‌ت و فه‌رموودانه‌ی كه دێن بۆمان ڕوون ئه‌بێته‌وه كه چۆن له كیتاب و سوننه‌تدا ئه‌م كیشوه‌ره، واته ئه‌ورووپا ناوی لێ نراوه به ڕۆم.\nچونكه ئیمپراتۆرێتیی ڕۆم كه هیره‌قل فه‌رمانڕه‌وایی ئه‌كرد، حوكمی ئه‌و به‌شه‌ی جیهانی ده‌كرد له‌و كاته‌دا، نه‌ك هه‌ر ئه‌وێ به‌ڵكوو میسر و وڵاتی شامیشی به‌ده‌سته‌وه بوو پێش ئه‌وه‌ی موسڵمانه‌كان ڕزگاری بكه‌ن. جا وشه‌ی ڕۆژئاوا یان ژیار و شارستانێتیی ڕۆژئاوا یان ئه‌ورووپا درێژبوونه‌وه‌ی هه‌مان ڕه‌گه‌زی ڕۆمییه‌كانه كه له‌و كاته‌دا ده‌سه‌ڵاتیان هه‌بوو.\nئه‌مڕۆ شارستانێتیی ڕۆژئاوا له ڕووی ماددی و هزره‌وه فه‌رمانڕه‌وای مرۆڤایه‌تییه و زاڵ و سه‌ركه‌وتووه، جا ئایا هیچ زه‌مانه‌تێك هه‌یه بۆ به‌رده‌وامبوونی ئه‌م فه‌رمانڕه‌وایی و پێشه‌وایه‌تییه؟ یان چه‌نده‌ها ئاماژه و نیشانه‌ی ڕوون هه‌ن كه به‌ڵگه‌ن له‌سه‌ر ڕووخان و داڕمانی ئه‌م شارستانێتییه، كه بێ گومان داهاتووی مرۆڤایه‌تییان پێوه گرێ دراوه؟\nئێمه ته‌نها قسه‌یه‌كی سۆزدار و عاتیفی ناكه‌ین و له‌خۆمانه‌وه هه‌ست و سۆزمان نابزوێنین و به‌س، به‌ڵكوو به‌ڵگه‌ی دروست و ڕوون و ئاشكرامان لایه كه داهاتوو هه‌ر بۆ ئیسلامه، هه‌رچه‌ند ڕۆمه‌كان توڕه ببن یان زۆر ببن یان به‌هێز و به‌توانا ببن.\nنیشانه و ئاماژه‌كانی ڕمانی ژیار و شارستانێتیی ڕۆژئاوا\nئێمه له ڕووی عاتیفه و سۆزه‌وه قسه ناكه‌ین یان ته‌نها گه‌شبینییه‌ك بێت و به‌س، به‌ڵكوو له ڕووی تێڕوانین و وردبوونه‌وه له ده‌قه شه‌رعییه‌كانه‌وه ئه‌دوێین، كه بێگومان به‌سن بۆ ئه‌وه‌ی باوه‌ڕمان دابمه‌زرێت و متمانه‌ی ته‌واومان لا دروست ببێت و پێویستمان به سه‌رچاوه‌ی تر نه‌بێت. به‌ڵام بۆ ئه‌وه‌ی بێرۆكه‌كه ڕوونتر و ئاشكراتر بخه‌ینه ڕوو، با تێڕوانینێكی بێلایه‌نا‌نه ڕووبه‌مه‌نهه‌ج و په‌یڕه‌وی ژیریی ڕووت بكه‌ین له كاتێكدا ئێمه باس و لێكۆڵینه‌وه له‌سه‌ر ئه‌م مه‌سه‌له‌یه ده‌كه‌ین.\nبرتراند رسل ده‌ه‌ڵێت: "به‌ڕاستی ڕۆڵی پیاوه سپییه‌كه ته‌واو بوو و كۆتایی هات." پێش ئه‌ویش كۆمه‌ڵه كتێب و بابه‌تێك نووسراون كه كه‌سانی خاوه‌نژیری و تێگه‌یشتن و بیرمه‌ند له كۆمه‌ڵگه‌ی ئه‌ورووپاییدا نووسیویانه؛ كه‌سانێكی ڕه‌شبین و بێئاگا نه‌بوون، به‌ڵكوو فه‌یله‌سووف و عه‌بقه‌رییه‌كانی ڕۆژئاوا خۆیان له‌سه‌ر شارستانێتیی خۆیان نووسیویانه و قسه‌یان له‌سه‌ر كردووه و چاره‌نووسی ئه‌م شارستانێتییه‌یان خستۆته به‌رباس و لێكۆڵینه‌وه.\nله ڕۆشنترینی ئه‌و كتێبانه‌ی له‌م بواره‌دا نووسراون، كتێبێكه كه له بیسته‌كانی سه‌ده‌ی پێشوودا نووسراوه، ئه‌ویش به ناوی (تدهور الحضارة الغربية -داڕمانی ژیاری ڕۆژئاوا-). ئه‌م كتێبه كتێبێكی گه‌وره‌یه و خۆی له سێ به‌رگدا ده‌بینێته‌وه و فه‌یله‌سووف و بیریاری ئه‌ڵمانی (أوزوالد اشبنجلر) نسوسیویه‌تی و ئه‌حمه‌د ئه‌لشه‌یبانی كردوویه‌تی به عه‌ره‌بی. كورته‌ی ئه‌وه‌ی له‌و كتێبه‌دا هاتووه ئه‌وه‌یه: كۆمه‌ڵێك دیارده و ئاماژه و نیشانه هه‌ن كه ئه‌گه‌ر له هه‌ر ژیار و شارستانێتییه‌كدا ده‌ركه‌وتن، ئه‌وه نیشانه‌ی ئه‌وه‌یه ئه‌و شارستانێتییه به‌ره‌وخوار ئه‌بێته‌وه و ئه‌ڕووخێت و چاره‌نووسی ڕووله‌هه‌ڵدێره.\nئه‌م فه‌یله‌سووف و بیرمه‌نده لێكۆڵینه‌وه و دیراسه‌ی گشت شارستانێتییه‌كانی كردووه وه‌ك شارستانێتیی مه‌جووسی، یۆنانی، ڕۆمانی و تا ڕاده‌یه‌ك ژیار و شارستانێتییی ئیسلامی كه به شارستانێتیی عه‌ره‌بی ناوی بردووه. ئینجا به‌وردی ژیاری ڕۆژئاوای دیراسه كردووه، بینیوویه‌تی كه هیچ هۆكارێك له هۆكاره‌كانی ڕووخان و داڕمان و ڕووخانی هیچ شارستانێتییه‌ك نه‌بووه له مێژوودا كه له‌م شارستانێتیی ڕۆژئاوایه‌دا به‌دی نه‌كردبێت. هه‌روه‌ها زۆرێك له ئه‌دیبه‌كانی ئه‌ورووپاش دیراسه‌ی ئه‌م دیارده‌یان كردووه، بۆ نموونه (جۆرج ئوروێل)، نه‌ك هه‌ر ئه‌و، به‌ڵكوو چینێك له ئه‌دیبه‌كانی ڕۆژئاوا په‌یدا بوون كه كۆلن وێلسن به چینی بێئینتیماكان (الامنتمی) ناویان ئه‌بات. ئه‌مانه كۆمه‌ڵێك ئه‌دیب و ڕۆشنبیرن له سوێد و نه‌رویج و به‌ریتانیا و فه‌ره‌نسا و وڵاتانی تریش، ڕه‌شبینن به داهاتووی شارستانێتیی ڕۆژئاوا و هه‌موویان وریایییان داوه كه ئه‌م شارستانێتییه به شێوه‌یه‌كی ترسناك به‌ره‌و داڕمان و داڕووخان ده‌چێت.\nله‌گه‌ڵ ئه‌وه‌دا كه زۆرێك بابه‌ت و مه‌سه‌له هه‌ن ئاماژه‌ن بۆ ڕووخان و به‌دواوه‌هاتنی ژیاری ڕۆژئاوا، به‌ڵام ئێمه لێره‌دا ئاماژه بۆ كێشه‌یه‌ك ئه‌كه‌ین كه له‌وانه‌یه جێگه‌ی سه‌رسوڕمانتان بێت. كه به‌ڕاستی جێی ئه‌وه‌یه له سه‌ری بوه‌ستین و جێگه‌ی سه‌رسوڕمان بێت.\nشبنجلر ده‌ڵێت: "كاتێك سه‌یری گشت شارستانێتییه‌كانم كرد و ورد سه‌رنجم دان، بینیم كه هۆكارێكی هاوبه‌ش هه‌یه له گشتیاندا كه بۆته هۆی داڕمان و ڕووخان و پووكانه‌وه‌یان." باشه ئه‌بێ ئه‌و هۆكاره چی بێت؟\nئه‌ڵێت: "ئه‌گه‌ر ژن چووه ده‌ره‌وه و ماڵی به‌جێ هێشت -وازی له ڕۆڵی خۆی هێنا وه‌ك دایك- بۆ ئه‌وه‌ی كار بكات و تێكه‌ڵاوی پیاو ببێت و كه‌وته مونافه‌سه و پێشبڕكێ له كارێكدا كه پیاوانی بۆ دروست كراوه و كاری ئه‌وانه، ئه‌مه بێ گومان هۆكاری داڕمان و ڕووخانی شارستانێتییه‌كانه."هه‌روه‌ها ئه‌ڵێت: "ئه‌م هۆكاره له شارستانێتیی یۆناندا بووه و له شارستانێتیی ڕۆمانیدا بووه و له شارستانێتیی مه‌جوسیدا بووه و ئێسته‌ش به‌ته‌واوی له شارستانێتیی ڕۆژئاوادا هه‌یه و به‌رجه‌سته‌یه." شبنجلر ئه‌م دێڕانه‌ی له سه‌ره‌تاكانی سه‌ده‌ی ڕابوردوودا نووسیوه، پێش ئه‌وه‌ی كه حاڵی ژنانی ڕۆژئاوا وه‌ك ئێسته‌ی لێ بێت و پێش چوونه‌ده‌ره‌وه‌ی ژنان و خۆڕووتكردنه‌وه و به‌ره‌ڵڵایی ته‌واو بگاته ئه‌م ڕاده‌یه‌ی ئێستا كه ڕه‌نگه به خه‌یاڵی كه‌سدا نه‌هاتبێت له ڕابوردوودا.\nئه‌م هۆكاره ئه‌كاته بنه‌مایه‌ك كه بۆته له‌ناوچوون و پووكانه‌وه‌ی هه‌موو ژیار و شارستانێتییه‌كانی پێشوو. ژیاری ئه‌مڕۆی ڕۆژئاواش به‌ده‌ر نییه له‌م بنه‌مایه و ناتوانێت له پێچه‌وانه‌ی ڕێڕه‌و و سوننه‌ته‌كانی مێژوو هه‌نگاو بنێت. شارستانێتیی ڕۆمانی كاتێك ڕووخا و نه‌ما كه شانۆكانی ڕۆمان له چڵه‌پۆپه‌ی هێز و توانایاندا بوون و تێكه‌ڵاویی پیاو و ژن گه‌یشتبووه چڵه‌پۆپه‌ی چالاكییه‌كانی. ئه‌مه بووه هۆیه‌ك له هۆكانی پووكانه‌وه و نه‌مانی. هه‌روه‌ها شارستانێتیی ئه‌مڕۆی ڕۆژئاواش به‌و شێوه‌یه‌یه، به‌ڵگه دێنێته‌وه به قسه‌ی چه‌نده‌ها له ئه‌دیب و مێژونووسانی ئه‌ورووپا خۆیان له سه‌رده‌می خۆیدا. له‌سه‌ر ئه‌وه‌ی كه ئه‌م شارستانێتییه‌ی ئه‌مڕۆی ڕۆژئاوا چاره‌نووسه‌كه‌ی كه‌وتن و ڕووخانه و یه‌كێك له نیشانه هه‌ره ئاشكرا و به‌رچاوه‌كانی، ده‌رچوونی ژنه له ماڵه‌وه و كاركردنی شانبه‌شانی پیاو و واز هێنانێتی له دایكایه‌تی و په‌روه‌رده‌كردنی مناڵه‌كانی. (١)\nڕاستی مه‌سه‌له‌كه به‌م شێوه‌یه‌یه: ئه‌و نه‌ته‌وه‌یه‌ی كه ژن تیایدا دایكه و وه‌زیفه‌ی دایكایه‌تی خۆی ئه‌بینێت، نه‌ته‌وه‌یه‌كه كه به‌رده‌وام گه‌نجێتی و لاوێتی له‌تازه‌بوونه‌وه‌دایه. له‌به‌ر ئه‌وه مولاحه‌زه ئه‌كرێت كه گه‌لانی ڕۆژهه‌ڵات به‌گشتی وه‌ك هیند و چین، ئه‌گونجێت لاوێتی و گه‌نجێتییان له هه‌ر سه‌ده‌یه‌ك له سه‌ده‌كاندا تازه بكرێته‌وه، به‌ڵام لاوازیی بواری ته‌كنیكی و ته‌كنۆلۆجی و پێشكه‌وتن له بواری ته‌كنۆلۆجیدا هه‌موو نه‌ته‌وه‌یه‌ك ئه‌توانێت به‌گرتنه‌به‌ری هۆكاره‌كان ئه‌و لایه‌نه پڕ بكاته‌وه و به‌ره‌و پێش بڕوات و پێشكه‌وتنێكی شارستانێتییانه به‌خۆوه ببینێت. وه ئه‌و نه‌ته‌وه‌یه‌ی كه ژنان تێیدا ده‌چنه ده‌ره‌وه و شانبه‌شانی پیاوان خه‌ریكی كار و ماندووبوونن و واز له په‌روه‌رده‌كردنی مناڵه‌كانیان دێنن، ئه‌وه نه‌ته‌وه‌یه‌كی پیره و هه‌میشه به‌ره‌و پیربوون و داڕمان ئه‌ڕوات؛ دوای نه‌وه‌یه‌ك یان دوو سێ نه‌وه ئیتر پیر ئه‌بێت و گه‌نج و لاوه‌كانی ورده ورده كه‌م ئه‌بنه‌وه. ئیتر هه‌رچه‌نده به‌هێز و به‌توانا بێت، پیر ئه‌بێت و به‌ره‌و بێهێزی ئه‌ڕوات.\nوه هه‌روه‌ك مێژونووسی جیهانیی به‌ناوبانگ ئارنۆڵد توينبی كاتێك باسی ئه‌م كێشه‌یه ئه‌كات، كۆمه‌ڵێك به‌ڵگه‌ی مێژوویی و ژمێریاری دێنێته‌وه، كه له سه‌ده‌ی نۆزه‌ده‌دا جیهانی ڕۆژئاوا -ئه‌ورووپا-زۆرینه بوون له ژماره‌ی دانیشتوانیاندا، تا ئێسته‌ش زۆرترینی وڵاتانی جیهانن له چڕی دانیشتوواندا. جا ئه‌گه‌ر ژیانی ئه‌ورووپا به‌م شێوه‌یه‌ی كه هه‌یه ئێستا به‌رده‌وام بێت، ئه‌وا دوای چه‌ند نه‌وه‌یه‌ك ئه‌بنه كه‌مایه‌تی به‌به‌راورد له‌گه‌ڵ دانیشتوانی تری جیهاندا؛ به‌ڵكوو ده‌قی قسه‌كه‌ی ئه‌ڵێت: " ڕێژه‌ی له‌دایك بوون لای مسوڵمانه‌كان دووچه‌ندانه یان زیاتره وه‌ك لای ئه‌ورووپایییه‌كان، ئه‌مه‌ش مانای ئه‌وه‌یه كه پاش چه‌ند نه‌وه‌یه‌ك جیهانی ڕۆژئاوا ئه‌بنه كه‌مایه‌تی به‌به‌راورد له‌گه‌ڵ جیهانی ئیسلامیدا."\nهه‌روه‌ها توینبی خاڵێكی تریش زیاد ئه‌كات و ئه‌ڵێت: "مه‌ی و مادده بێهۆشكه‌ره‌كان جیهانی ڕۆژئاوا له‌ناو ئه‌به‌ن و ته‌فروتوونای ئه‌كه‌ن، له كاتێكدا كه جیهانی ئیسلامی مه‌ی ناخۆنه‌وه."جا ئه‌مه‌ش یه‌كێكه له هۆكاره‌كانی ڕمان و له‌ناوچوون.\nئه‌گه‌ر سه‌یری نه‌ته‌وه‌یه‌كمان كرد كه گه‌نجه و له تافی لاوێتیدایه و گه‌نج و لاوه‌كانی هه‌میشه نوێ ئه‌بنه‌وه و له‌دایك ئه‌بن، ئه‌وه ئه‌و نه‌ته‌وه‌یه هه‌میشه زیندووه و نامرێت. به‌ڵام ئه‌گه‌ر بینیمان نه‌ته‌وه‌یه‌ك له‌گه‌ڵ كاتدا پیر ئه‌بێت و په‌كی ئه‌كه‌وێت، هه‌ر نه‌وه‌یه‌ك بێته پێشه‌وه ژماره‌یان كه‌متر ئه‌بێته‌وه له نه‌وه‌ی پێشووتر. له هه‌مان كاتیشدا خه‌ریكی به‌كارهێنانی مه‌ی و سه‌رخۆشكه‌ره‌كان و له‌ناوبه‌ره‌كانن، هیچ گومانێكی تێدا نییه -ئه‌گه‌ر هه‌ر ئاوا به‌ڕووكه‌شیش سه‌یری بكه‌ین و لێكی بده‌ینه‌وه، ئه‌گه‌رچی حه‌قیقه‌ته و بوونی هه‌یه- كه داهاتوو بۆ نه‌ته‌وه و گه‌لی یه‌كه‌مه نه‌ك دووه‌م؛ چونكه ئه‌ویان هه‌ر دێت و زیاد ئه‌بن و گه‌نج ئه‌بنه‌وه و زۆرتر ئه‌بن، به‌ڵام ئه‌میان هه‌ر دێت و كه‌م ئه‌كه‌ن و پیر ئه‌بن و له‌ناو ئه‌چن. ئه‌وه‌ش ئه‌مڕۆ جیهانی ڕۆژئاوای زاڵ و سه‌ركه‌وتوو كردووه، چه‌ند هۆكارێكی ڕوون و ئاشكران كه گرنگترین و ڕوونترینیان سه‌ركه‌وتن و پێشكه‌وتنی پیشه‌سازی و ته‌كنۆلۆجییه.\nبه‌ڕاستی لێكۆڵه‌ره‌وه‌كان و بیرمه‌نده‌كان ئه‌مه‌یان به شێوه‌ی تیۆری سه‌لماندووه و –ئێستا‌ش- له دنیای واقعدا سه‌لمێنراوه و جێگیر بووه كه پێشكه‌وتنی پیشه‌سازی و زانستی و ته‌كنۆلۆجی موعجیزه و ده‌سته‌وسانكه‌رییه‌ك نییه كه ته‌نها نه‌ته‌وه‌یه‌ك بتوانێت به‌دی بێنێت و نه‌ته‌وه‌كانی دیكه لێی بێبه‌ش بن، وه‌ك هه‌ندێ له ڕۆژئاوایییه‌كان گومانیان وایه. زۆرێك له گه‌لانی ڕۆژهه‌ڵات توانیویانه كه شارستانێتیی ڕۆژئاوا و زانست و ته‌كنۆلۆجیای ڕۆژئاوا له‌خۆ بگرن و بتوانن ململانێی ته‌واوی ڕۆژئاوای پێ بكه‌ن و نه‌ته‌وه‌كانی خۆیانی پێ به‌ره‌و پێش به‌رن، بۆ نموونه: ژاپۆن (یابان) ئێسته به‌ته‌واوی ململانێی ڕۆژئاوا ئه‌كات و ته‌نانه‌ت له‌ناو ماڵی خۆشیاندا غه‌زویان ئه‌كات. له‌گه‌ڵ ئه‌وه‌شدا وازی له ئایین و خوو و نه‌ریت و ڕه‌وشتی نه‌ته‌وه‌ییی خۆی نه‌هێناوه؛ ئایینی بوودایی پاراستووه و خوو و نه‌ریتی خۆشی واز لێ نه‌هێناوه.\nهه‌روه‌ها هه‌ریه‌ك له هیند و پاكستان بوونه خاوه‌ن بۆمبی ئه‌تۆمی و زیاتریش له‌وه به‌رده‌وامن له پێشكه‌وتنی ته‌كنه‌لۆجی، كه ئه‌مه نهێنیی هێز و توانای ڕۆژئاوایه، هه‌روه‌ها چین وا خه‌ریكه به ڕووسیا ئه‌گاته‌وه و كۆریاش هه‌روه‌ك ئه‌وترێت كۆریایییه‌كان به‌ڕێوه‌ن؛ هه‌روه‌ها تایوان (چینی بچووك) وا ململانێی ئه‌و نه‌ته‌وانه ئه‌كات به شێوه‌یه‌كی ڕوون و به‌ره‌و پێش ئه‌ڕوات.\nئه‌مانه هه‌موی ئه‌یسه‌لمێنن كه پێشكه‌وتن و زاڵبوونی زانستی و ته‌كنۆلۆجی ئه‌و موعجیزه گه‌وره نییه كه گه‌لانی تر نه‌توانن به‌ده‌ستی بێنن و ته‌نها له‌به‌رده‌ستی ڕۆژئاوادا بێت، به‌ڵكوو گه‌لان و نه‌ته‌وه‌كانی تر بۆیان هه‌یه كه به‌شداری بكه‌ن. سه‌ره‌تا فێر ئه‌بیت ئه‌و كات به‌شداری ئه‌كه‌یت ئه‌وجا ململانێ ئه‌كه‌یت و ئیتر له‌كۆتاییدا سه‌رئه‌كه‌ویت و له‌سه‌ر قاچی خۆت ئه‌وه‌ستیت. ئه‌مه ئێسته بۆته جێگه‌ی مه‌ترسیی جیهانی ڕۆژئاوا و زۆر ترسیان لێ نیشتووه، به‌ڵام سونه‌ن و په‌یڕه‌وه‌كانی خوای گه‌وره هیچ كه‌سێك ناتوانێت پاڵی بنێت و خۆی لێ به‌ده‌ر بكات. ئه‌مه له لایه‌كه‌وه.\nبوارێكی دیكه‌ی سه‌ركه‌وتنی ڕۆژئاوا بریتییه له سه‌ركه‌وتن و زاڵبوونی هزری ژیاریی. گومانی تێدا نییه و به‌ڵگه‌نه‌ویسته كه جیهان ئه‌مڕۆ تا ڕاده‌یه‌كی زۆر ملكه‌چی هزر و ژیاری ڕۆژئاوایه؛ زمانه ڕۆژئاواییه‌كانی وه‌ك ئینگلیزی و فه‌ره‌نسی خه‌ریكه ببنه زمانی قسه‌كردن له جیهاندا. هه‌روه‌ها په‌یڕه‌و و پڕۆگرامه‌كانی خۆێندن و نه‌مت و ئاراسته سیاسییه‌كان وه‌ك دێمۆكراسی، ئیشتیراكی و هاوشێوه‌كانیان هه‌موویان به‌شكێن له دروشم و ڕۆشنبیری و تیۆری ڕۆژئاوایی، كه دنیای بیر و هزری ئه‌مڕۆیان داگیر كردووه. به‌ڵام دووباره ئه‌وانیش شتێكی ئه‌زه‌لی و هه‌ربوو نین كه نه‌گۆڕێن و له‌وان باشتر نه‌بێت.\nداهاتووی دینداری له ڕۆژئاوا\nله‌و سه‌رژمێرییانه‌ی كه ساڵانه ئه‌كرێت له ڕۆژئاوادا، ڕوون ئه‌بێته‌وه كه ئه‌وانه‌ی ئه‌چنه ئایینی بوودایی یان هیندۆسی -سه‌ره‌ڕای ئیسلام- له ئه‌مریكادا هه‌زاران كه‌سن و به‌رده‌وام زیاد ئه‌كه‌ن. ئه‌مه‌ش ئه‌وه ئه‌گه‌یه‌نێت كه شارستانێتی و ڕۆشنبیری ڕۆژئاوا له داهاتوودا كاریگه‌ریی تازه‌ی بۆ دروست ئه‌بێت و بیروڕای تر كارتێكه‌ری ئه‌بن. چونكه مرۆڤی ئه‌مریكایی یان ئه‌ورووپایی هه‌رچییه‌ك بێت، بیروباوه‌ڕ و قه‌ناعه‌تی به شارستانێتی و ڕۆشنبیرییه‌كه‌ی تیۆری و نه‌زه‌رییه و كاتێك كه ئه‌ڕوات و باوه‌ڕ به ئایینێك یان شتێكی تر ئه‌كات، هه‌میشه به‌دوای ئه‌و بیروڕا تازه‌یه‌وه‌یه كه هه‌ڵی گرتووه و كارتێكه‌ر ئه‌بێت له‌سه‌ری.\nكاتێك كه‌سێكی ڕۆژئاوایی ئه‌چێت بۆ نیپال یان سیام یان بۆرما و له‌وێ ئه‌گه‌ڕێت به دوای ئایینێكدا جا هه‌ر ئایینێك بێت تاكوو باوه‌ڕی پێ بێنێت و ببێته شوێنكه‌وته‌ی، له‌ڕاستیدا ئه‌وه لێكدانه‌وه‌یه‌كی ڕوون و ئاشكرایه له‌سه‌ر ئیفلاسی ژیاری ڕۆژئاوا له بواری بیروباوه‌ڕ و هزردا. ئیتر ورده‌ورده شارستانێتیی ڕۆژئاوا زۆرێك له‌و تیۆریانه‌ی ئه‌دۆڕێنێت كه به لای خاوه‌نه‌كانییه‌وه زۆر پیرۆزن و وا ئه‌زانن كه‌س ناتوانێت له‌وان باشتر بێت یان بیانگۆڕێت و لایاندات.\nجا زاڵبوون و سه‌ركه‌وتوویی هزری ڕۆژئاوا به‌و ئه‌ندازه‌یه نییه كه نه‌گۆڕێت و نه‌پووكێته‌وه، ئه‌گه‌ر به‌راوردی بكه‌ین له‌گه‌ڵ ڕۆشنبیری مه‌جووسی، ڕۆشنبیری بوودایى یان هیندۆسی، كه كۆمه‌ڵه ڕۆشنبیرییه‌ك و تێگه‌یشتنێكی داڕماو و ڕووخاون و زاده‌ی بیر و هۆشی مرۆڤن و به هه‌موو شێوه‌یه‌ك پێچه‌وانه‌ی هه‌ست و بیر و شارستانێتیی ڕۆژئاوان. به‌ڵام له‌گه‌ڵ ئه‌وه‌شدا ئه‌مڕۆ ته‌رازووه‌كه به لای مرۆڤی بووداییدا لاسه‌نگتره وه‌ك كه‌سێكی ڕۆژئاوایی و ئه‌گه‌ریش بیروڕا و فیكری ڕۆژئاوا هیند و چینی گرتۆته‌وه و بڵاو بۆته‌وه تێیاندا، ئه‌وه له ڕێگه‌ی كۆمه‌ڵه حكووماتێکی عه‌لمانی- شیووعییه‌وه بڵاو بوونه‌ته‌وه بێ ئه‌وه‌ی ڕای گه‌ل وه‌ربگیرێت و به‌سه‌ریاندا سه‌پێنراوه. ئیتر چ شیووعییه‌ته‌كه‌ی چین بێت و چ عه‌لمانییه‌ته‌كه‌ی هیند بێت.\nبه‌ڵام ئه‌وه‌ی جێی سه‌رنجه و بنچینه‌یییه ئه‌وه‌یه كه مرۆڤی ڕۆژئاوا بۆ خۆی وا خه‌ریكه ده‌بێته كه‌سێكی بوودایی و دێته ئه‌م ئایینه‌وه، له كاتێكدا كه ڕۆشنبیرانی هیند و چین وا چاو ئه‌خشێننه‌وه و به‌خۆیاندا ئه‌چنه‌وه به‌رامبه‌ر شارستانێتیی ڕۆژئاوا و قه‌بووڵكردن و وه‌رگرتنی و ئه‌ڵێن: ڕۆژئاوا هیچ تایبه‌تمه‌ندییه‌كی نییه، ئێمه شارستانی خۆمانمان هه‌یه و مێژوو و سه‌روه‌ری خۆمانمان هه‌یه. ئه‌و شیووعییه‌ته‌ی كه به زه‌بری ئاگر و ئاسن له چیندا سه‌پێنرا و بووه به‌رنامه‌ی ملیۆنان كه‌س، ئێسته مرۆڤی چینی بیر ئه‌كاته‌وه كه ئه‌وه له‌گه‌ڵ نه‌ریت و هه‌ڵسوكه‌وتی ناگونجێت و ئه‌ڵێت: پێویسته بگه‌ڕێمه‌وه بۆ ئایینه‌كه‌ی خۆم كه ئایینی بوودایییه و هه‌ر ئه‌بێت بگه‌ڕێینه‌وه بۆ ئایینی خۆمان و باووباپیرانمان، بۆچی تیۆرییه‌كانی ماركس و لینین و هاوشێوه‌كانیان وه‌ربگرین، له كاتێكدا كه ئێمه بیروڕا و قسه‌كانی بوودامان هه‌یه كه زۆر له بیردۆزه‌كانی ئه‌وان باشتر و پڕماناتره و به‌سه بۆ ئه‌وه‌ی كه ژیانێكی پڕمانا و هێمن و له‌سه‌رخۆمان بۆ پێك بێنێت؟\nله‌گه‌ڵ ئه‌وه‌دا كه هه‌ردوو ژیاره‌كه، هه‌ردوو تیۆرییه‌كه ناڕه‌وایی و بتپه‌رستی و نه‌فامین، به‌ڵام ئه‌بینین ته‌رازووی گه‌ڕانه‌وه بۆ ڕۆشنبیری و كلتوور و دابونه‌ریته‌كانی خۆیان زاڵتره به‌سه‌ر وه‌رگرتنی شارستانی و دابونه‌ریتی ڕۆژئاوادا.\n(١) ئه‌مڕۆ ڕۆژئاوا مه‌ترسییه‌كی ڕاسته‌قینه ڕووی تێ كردووه سه‌باره‌ت به كه‌مبوونه‌وه‌ی ڕێژه‌ی دانیشتووانی. هه‌روه‌ها بڵاوبوونه‌وه‌ی مادده بێهۆشكه‌ره‌كان و مه‌ی و زینای (محارم) و زۆر شتی تر. به‌پێی هه‌ندێ دیراسات له نیوه‌ی ئه‌م سه‌ده‌یه‌دا ئه‌ورووپا ده‌بێته كه‌مترین كیشوه‌ر له ڕێژه‌ی ژماره‌ی دانیشتوواندا، به‌ده‌گمه‌ن وڵاتێكی ئه‌ورووپایی هه‌بێت هێڵی به‌یانیی ڕێژه‌ی له‌دایكبوونی ساڵانه به‌ره‌و كه‌می و به‌ره‌و خوار نه‌بێت. ئه‌ورووپا ئه‌مڕۆ به كیشوه‌رێكی پیر له‌قه‌ڵه‌م ده‌درێ له ڕووی ڕێژه‌ی گه‌نج و لاوه‌كانییه‌وه به‌به‌راورد به پیره‌كانی. (وه‌رگێڕ)\nid => 993\ndynamicImage => 'SjcewHQy_20120907.jpg'\nheadTitle => '١. ژیاری ڕۆژئاوا'\n[1.53 ms] SELECT `dangiislam_article`.* FROM `dangiislam_article` WHERE (((`dangiislam_article`.`id` = 993)))\n[0.38 ms] UPDATE `dangiislam_article` SET `clicked` = ? WHERE (`dangiislam_article`.`id` = 993)\n[0.51 ms] SELECT `dangiislam_article`.* FROM `dangiislam_article` WHERE (`dangiislam_article`.`id` = 993) LIMIT 1\n[0.4 ms] SELECT `dangiislam_article`.* FROM `dangiislam_article` WHERE (id= '993') AND (status='1') AND (title<>'0') LIMIT 1\n[0.12 ms] SELECT `dangiislam_art_cat`.* FROM `dangiislam_art_cat` WHERE (id = 233) LIMIT 1\n[36.21 ms] SELECT `dangiislam_article`.`id`, `dangiislam_article`.`title`, `dangiislam_article`.`img` FROM `dangiislam_article` WHERE (status='1') ORDER BY `priority` desc, `id` desc LIMIT 4\n[39.19 ms] SELECT `dangiislam_article`.* FROM `dangiislam_article` WHERE (category_id = 233)\n[10.32 ms] SELECT `dangiislam_article`.* FROM `dangiislam_article` WHERE (category_id = 233) AND (id <> '993') AND (status='1') ORDER BY `id` desc LIMIT 3\n[8.49 ms] SELECT `dangiislam_article_comment`.* FROM `dangiislam_article_comment` WHERE (approved = 'Y') AND (article_id='993') ORDER BY `comment_id` desc, `featured` desc\n[31.52 ms] SELECT `dangiislam_article`.`id`, `dangiislam_article`.`title`, `dangiislam_article`.`img` FROM `dangiislam_article` WHERE (status='1') AND (priority=1) LIMIT 4\n1.11.3/5.3.29 Variables Debug Not authorized 16 in 129.32 ms Registry (6)«


NRT TV | کوردستان | توێژەرێکی ئەمریکی: بۆچى پێویستە مەسرور بارزانى دەست لە سەرۆکایەتى حکومەتى هەرێم بکێشێتەوە؟\nتوێژەرێکی ئەمریکی: بۆچى پێویستە مەسرور بارزانى دەست لە سەرۆکایەتى حکومەتى هەرێم بکێشێتەوە؟\n43411 جار خوێندراوەتەوە\nهەرێمى کوردستان ناتوانێت بەرگەى بەڕیوەبردنێکى بێ توانا بگرێت، جاران کوردەکان بەخۆیان دەوت عێراقەکەى تر، هەرێمێک کە دیموکراسى و ئاسایش تێدا پەرەیسەندبوو، بەڵام ئەمڕۆ کوردستانى عێراق گڕیگرتووە. هێزە ئەمنییەکان خۆپیشاندەران دەکوژن، خەڵکى مەدەنیش وەڵامیاندەداتەوە، خۆپیشاندەران ئاڵاى حزبە سیاسیەکان تەنانەت وێنەى مستەفا بارزانى دامەزرێنەرى پارتى دەسوتێنن.\nدانانى هەرێمى کوردستان بە عیراقەکەى تر هەمیشە درۆ بووە، هەرێم وەک ناوچەیەکى دەرەبەگایەتى ژێردەستەى دوو بنەماڵەى دەسەڵاتداربووە کە ئەوانیش بنەماڵەى بارزانى و تاڵەبانین، کە لە واقیعدا لەسەروو یاساوەن.\nلەکاتێکدا عیراقییەکان لە بەغدا چەند سەرۆکێکیان گۆڕیوە، بەڵام مەسعود بارزانى هەتا ١٨ مانگ پێش ئێستا سەرۆکى هەرێم بوو، بەردەوام ویستوویەتى ماوەى سەرۆکایەتییەکەى درێژبکاتەوە، ئەوەش لەڕیی چەند جارێک درێژکردنەوەى کۆتا خولى سەرۆکایەتییەکەى.\nئاسایش لاواز بوو، کەمتر پشتى بە تواناى دەزگاى هەواڵگرى پاراستنى سەربە پارتى بەستبوو، کە لەلایەن مەسرور بارزانى بەرێوەدەبرا، وەک لەوەى پارتى بتوانێت سەرچاوەکان بەتایبەت سامانى نەوتى هەرێم لە هەڕەمێکى گەندەڵیدا کۆبکاتەوە، بەواتایەکى سادەتر، بارزانییەکان چەند هاوڕێیەکى کەمیان مابوو کە پارەیان پێنەدابێت.\nکوردەکان ئێستا لە یاخیبوونێکى ئاشکرادان، مەسعود بارزانى دەسەڵاتى خۆى رادەستى مەسرورى کوڕی کرد، نەک بەهۆى بەتواناییەوە، بەڵکو چونکە کوڕە گەورەى بوو.\nلەکاتێکدا راپۆرتەکانى توندوتیژیى لە سلێمانى زیاترن، ئەمە کەمتر هۆکارەکەى زۆریى سکاڵاکان لەسەر یەکێتى، چونکە بەنزیکى لەسەر پارتیش هاوشێوەن، بەڵکو بەهۆى ئەوەیە سلێمانى نەریتێکى گەورەتری خۆپیشاندان و ناڕەزایی هەیە، و سەرکردایەتییەکى هەیە کە کەمێک زیاتر خۆپیشاندان قبوڵدەکات.\nلە هەولێر و ئەو ناوچانەى کە لەژێر کۆنترۆڵى دیکتاتۆرییەتی بارزانییەکانن، ئەو کەرەسە جەنگیانەى وڵاتانى رۆژئاوا پێیانداون بۆ شەڕى داعش، بەڵام بۆ ئەو مەبەستە بەکارنەهاتوون و ئێستا لەدژى خەڵکى مەدەنى بەکاردەهێنرێن.\nکێشە راستەقینەکە لە بڕیارەکانى مەسرور بارزانیدایە. لە کاتێکدا مەسرور بارزانى بارودۆخى خراپى هەولێر دەخاتە ئەستۆى نێچیرڤان بارزانى ئامۆزاى، بەڵام حکومەتەکەى نێچیرڤان هەمیشە بەتواناتربووە تەنانەت لەکاتى قەیرانە داراییە زۆرەکاندا.\nکاتێک مەسرور بارزانى حکومەتى وەرگرت، لەبرى ئەوەى بەتوانایی لەدیارییکردنى ئەندامانى کابینەکەى لەبەرچاوبگرێت، دڵسۆزیى کوێرانەى بە پێوەر دانا، بەو شێوەیەش حکومەتێکى پاراستنى دروستکرد و بەرپرسانى پاراستنى گواستەوە بۆ پێگەى سیاسی.\nبەوجۆرەش، ئەرکى ئەو کەسانە لەبرى ئەوەى کارکردن بێت بۆ بەرەوپێشبردن و خۆشگوزەرانى کوردستان، وادەردەکەوێت ئەرکیان جەختکردنەوەبێت لە دڵسۆزیى بۆ مەسرور بارزانى و بەرژەوەندییە بازرگانییەکانى.\nبۆنمونە، رێبەر ئەحمەد وەزیرى ناوخۆ بۆ ماوەى حەوت ساڵ ئەندامێکى چالاکى پاراستن بووە و پێشتریش چەندین ساڵ هاوکارى ئەو دەزگایە بووە، لە ئەرکى ئێستایدا رێبەر ئەحمەد سەرپەرشتى هێزە ئەمنییەکان دەکات، کە لەپێش هەموو شتێکەوە دژى هەرکەسێک دەیانجوڵیێت کە دژە بارزانى بێت، نەک ئەوانەى دژى یاسان یان تاوان دەکەن.\nپاشان سامان حوسێن وەزیرى تەندروستى دێت، کە هەموو نەخۆشخانە ئەهلى و حکومییەکانى کۆنترۆڵ کردووە، هەروەها دەستیشیگرتووە بەسەر دابەشکردنى کەلوپەلە یزیشکییەکان، پێشتر راپۆرتێکم لەسەر نوسى کە لە ژێر چاودێرى ئەو و بە یارمەتى کوڕە گەورەکەى نێچیرڤان بارزانى بۆ گۆڕینى نەخۆشخانەیەکى خێرخوازى بۆ تایبەت و قازانج ویست.\nلەکاتى کۆرۆنادا راپۆرتە کوردییەکان ئاماژەیان بەوە دەکرد، کە گرێبەستەکانى هێنانى کەلوپەلى پزیشکى بەبێ ڕکابەریی و بە نرخى زۆر بەرز داوە بەو کۆمپانیایانەى کە سەربە پاراستنن، ئەجامەکەشى ئەوەبوو قازانجێکى زۆر دەست سەرانى پاراستن کەوت لەسەر حسابى تەندروستى و سەلامەتى خەڵکى ئاسایی هەرێم.\nپاراستن هەمیشە ئالان حەمە سەعید وەزیرى پەروەردەى ئێستاى بە هاوپەیمانێکى دڵسۆز داناوە. لەکاتێکدا لە سلێمانى دادەنیشت وەک چالاکێکى پارتى کارى کردووە، لەو کاتەى کە لە بارەگاکانى پارتییەوە تەقە لە خۆپیشاندەران دەکرا. لەکاتێکدا وەزیرەکەى پەروەردە ئەکادیمییەکى بێ دەستکەوت بوو، بەڵام وادەرئەکەوێت مەسرور بارزانى بیەوێت بەکاربهێنێت بۆ جێبەجێکردنى مەنهەجێک بۆ شتنەوەى مێشکى نەوەى گەنجان بۆ دڵسۆزبوون بۆ پارتى و چیرۆکەکانیان.\nبەڵام ئەمە کارێکى راستەقینە نابێت، لە زەمەنى سۆشیاڵ میدیا و بوونى چەندین ئەندامى خێزانە کوردەکان لەدەرەوەى وڵات و باسکردن لە بارودۆخى هەرێم لە دەرەوەى وڵات. بەوەش ئەستەمە نەوەى نوێ لەقاڵب بدات، بەڵام راستییەکە ئەوەیە هەوڵەکانى مەسرور بارزانى و ئالان حەمە سەعید ئەو بڵقى خەیاڵ و تەماحە دەردەخەن کە مەسرور بارزانى دایناون.\nمەسرور بارزانى بەهەمان شێوە پشتیوان سادقى وەک وەزیرى ئەوقاف داناوە تاکو بەرهەڵستییە ئاینییەکان لەسەر حوکمى گەندەڵیی کۆنترۆڵ بکات. پشتیوان سادق ئەندامى پێشووى مەکتەبى سیاسى پارتى و بەوتەى خەڵکى هەولێریش ئەندامێکى پلە بەرزى پاراستنیشە.\nساسان عەونى وەزیرى شارەوانى بنەچەیەکى هاوشێوەى هەیە، ئەو لەنێوان ساڵانى ٢٠٠٥ بۆ ٢٠٠٩ بەڕێوبەرى پاراستن بووە، هەرچەندە لەراستیدا مەسرور بارزانى بەرپرسى پاراستن بووە. ئەو یەکێکە لە هەرە هاوپەیمانە ئەمنییە متمانەپێکراوەکانى مەسرور بارزانیی و ئێستاش سودى لێوەردەگرێت بۆ پێدانى زەویەکانى حکومەت بە مەسرور بارزانى و بریکارە داراییەکانى و دۆستەکانى، تاکو مەسرور بارزانى و پاراستن سود لە وەبەرهێنان و فرۆشتنى ئەو زەویانە وەربگرن، لەکاتێکدا حکومەتى هەرێم ناتوانێت موچەى فەرمانبەرەکانى بدات.\nخەڵکى هەرێم باسى ئەوەش دەکەن کە ئومێد سەباح سەرۆکى دیوانى ئەنجومەنى وەزیران ئەرکى ئەوەیە مامەڵە سیاسى و داراییەکانى مەسرور بارزانى پەردەپۆشبکات، لەکاتێکدا قەیرانەکان بوونى شەفافیەت زیاتر گرنگ دەکەن.\nمحەمەد شوکرى سەرۆکى دەستەى وەبەرهێنان یەکێکە لە ئەڵقەى ناوەوەى پاراستنەکەى مەسرور بارزانی. ئەو هیڵەکانى نێوان حکومەت و حزب و کۆمپانیا تاکە کەسییەکان ناهیڵێت و زۆربەى وەبەرهێنانەکان دەخاتە خزمەتى یان مەسرور بارزانى یان پاراستن و بەرژەوەندیە بازرگانییەکانى ئەو دەزگایەوە.\nمەسرور بارزانى لەوانەیە خزمەتى پاراستن بە هەند وەرنەگرێت، بەڵام نابێت دڵسۆزیی هاوکارە نزیکەکانى لەگەڵ بەتواناییدا تێکەڵبکات.\nکێشەى بنەڕەتى حکومەتەکەى مەسرور بارزانى ئەوەى پێش خۆى نییە، بەڵکو گەندەڵى بێ تواناییە.\nباج و رسوماتەکان لە هەندێ حاڵەتدا بۆ لەسەدا ٣٠٠ زیادیانکردووە، خەڵکى هەرێم بۆیان دەرکەوتووە کە لە سویسرا باج زیاتر دەدەن لەکاتێکدا مەسرور بارزانى خزمەتگوزاریی هاوشێوەى سۆماڵیان پێشکەش دەکات، بەواتاییەکى تر هەولێر بووە بە رێستیۆرانتى وڵاتانى پێشکەوتوو و نەخۆشخانەکانى وڵاتانى جیهانى سێیەم.\nئەوەى کە کوردستان لەسەر ئاگرە، نابێت مەسرور بارزانى توشى سەرسوڕمان بکات، لەوانەیە باوەڕی وابێت هێزى توند دەتوانێت کڵپەى ئاگرەکە دامرکێنێتەوە، بەڵام نابێت وەهمى ئەوەى بۆ دروست ببێت کە ناتوانێت پشکۆکان بکوژێنێتەوە، چونکە بەهۆى ئازادییەوە دروست بوون، بەڵکو بەهۆى پەتاى گەندەڵى و بێزاریى خەڵک لە زۆربوونى ئیدارەدانى خراپەوە دروستبوون.\nخەڵکى هەرێم شایەنى دیموکراسین، سەرمایەى مرۆیی هەرێمى کوردستان بەڕاستى سەرسوڕێنەرە. ئەو توانا مرۆییەش تەنها بەهۆى دۆخى حزبییەوە سنوردار کراوە، بەڵام لەواقیعدا، بارزانییەکان هیچ حەزیان بە شوێنکەوتنى دیموکراسى نیە، چونکە دەبێتە هۆى کۆتایی دەسەڵاتیان. لەوانەیە لە کۆتاییدا هەر رووبەڕووى ئەوە ببنەوە، هەرچەندە ئەگەر باوەریان وابێت کە بارودۆخەکە قبوڵدەکرێت.\nئەگەر مەسعود بارزانى سەرۆکى پێشووى هەرێم و سەرۆکى خێڵى بارزان بەراستى بیەوێت حزبەکەی و ئەزموونەکەش لەدەستنەچێت، پێویستە دان بەو راستیەدا بنێت کە کاتى خانەنشین بوونە و کوڕە گەورەکەى لەدەسەڵات لابدات و ئەگەر بەکاتییش بێت نێچیرڤان بارزانى برازاى بگێریتەوە تەختى دەسەڵات.\nنێچیرڤان بارزانى ئەگەر هاوشێوەى ئامۆزاکەى رێگەى بە گەندەڵیی دابێت و تێوەگلابێت لە خۆدەوڵەمەندکردنى ناشایستە، بەڵام بەپێچەوانەى مەسرور بارزانییەوە دەیزانى بۆ ئەوەى رێز بەدەستبهێنت، تەنها پشتی نەدەبەست بە ترس و تۆقاندن، هەروەها کە ناکرێت ئاشتی بەرقەرار بێت بەبێ خزمەتکردنى خەڵک. بۆیە لەبەر خاترى هەموو کورد و شەرەفى بنەماڵەى بارزانى ئێستا کاتى ئەوەیە کە مەسرور بارزانى دەستلەکاربکێشێتەوە.\nمایکڵ رۆبن – توێژەرى ئەمریکى، ئەم بابەتەى لە رۆژنامەى زە ناشنەڵ ئینترێست نوسیوە.


لاڤرۆڤ: ئەمریکا بووە هۆکاری دروستبونی داعش و لیبیای کرد بە چاڵێکی رەش – لڤین پرێس\nسێرگی لاڤرۆڤ، وەزیری دەرەوەی ڕوسیا، ئەمریکای بە گەورەبوونی داعش لە عێراق تۆمەتبار کرد و ڕایگەیاند، کە ئەو کردەوانەی واشنتۆن لیبیای کرد ئەو وڵاتەی کردە “چاڵێکی ڕەش”.\nلاڤرۆڤ لە چاوپێکەوتنێکیدا لەگەڵ کەناڵی 1 ی ڕوسیا ئەمڕۆ پێنجشەممە وەڵامی لێدوانی هاوتا ئەمریکیەکەی ئەنتۆنی بلینکنی دایەوە کە وتبووی ئەمریکا هەست بە هیچ جۆرە دوژمنایەتییەک بەرامبەر بە ڕووسیا و چین ناکات و هەموو هەنگاوەکانیشی لە پرۆسەی ” پشتگیری کردن لە دێموکراسی ” و ” پاراستنی مافەکانی مرۆڤ ” دایە .\nوەزیری دەرەوەی ڕووسیا ئاماژەی بە لیدوانێکی جۆرج دەبلیو بۆشی سەرۆکی پێشووتری ئەمریکا لە ئایاری 2003 کە ئامەژەی بە دەستەواژەکانی ” ئازادکردنی عێراق لە حوکمی دەسەڵاتخوازی ” و ” بە دیموکراتیکردنی ” ئەو وڵاتەی بەبیر دتەوە .\nئەو وتیشی، پێم وایە پێویست ناکات چیتر باسی بکەین و تەنیا دەتوانرێت بەبیری بهبهێتەوە کە ژمارەی قوربانیانی ئەو جەنگەی کە ئەمریکییەکان ناچاریان کردوون، بە سەدان هەزار کەس مەزەندە دەکرێت و دەکرێت ئەوەش وەبیر بهرێتەوە کە حوکمی بەدناوی ( سەرۆکی ئیدارەی ئەمریکا لە عێراق ) پۆل بریمەر بووە هۆی دروستبوونی داعش کە یەکسەر ئەندامانی حیزبی بەعس و ئەندامانی خزمەتگوزاری تایبەت بە سەردەمی سەدام حوسێن کارەکانیان لە دەستدا و پێویستیان بە کەسوکاریان بوو کە بایەخیان پێ بدەن .\nئەو دەڵێت سەرهەڵدانی داعش بەدەر لە جیاوازی ئایدۆلۆژییە توندڕەوەکان سوودیان لە هەڵەکانی ئەمەریکا وەرگرتووە جەختی کردەوە “لیبیا بووە چاڵێکی ڕەش کە لە باکورەوە بەرەو باشوور بەڕێوەیە، بەوهۆیەوە قەرەباڵغی پەنابەرا بۆ یەکێتی ئەوروپا دەستی پێکرد و ئەوانیش دەناڵن و نازانن چۆن مامەڵەی لەگەڵدا بکەن.